text:
Olaryñ gapdalynda duran yerine kerasyn dokulip, ys yayradyp duran cyra bardy. Cyrasuyshañ dowulen morunyñ ornuna galyñ kagyzdan mor edilip goyulupdyr. Kagyzyñam oda gyzan yeri gara koyuk bolupdyr. Peciñ ashaky, ojaga yakyn yeridaki tekjaniñ ustunde shol dowurdaki iñ yorgunli,il icinde atlandyrylyshy yaly, ,,Gawun kagyz" cayynyñ bir eyyamler boshan gutysy yatyrdy. Onuñ gapdalynda iñ pes ,,Sary kagyz" cay gutysy durdy. Ikisem 50- gramlyk kagyz gutyjykdy. Agzy yemirlen ojagyñ ustunde oturdylan uc gozli coyun plitañ bir gozune oñaysyz demirden gapak bejerlipdir.
Ojagyñ icindaki uyshup yatan shemme ajap gidipdir.
Orta yazygly duran sacak bu yakynda yygnalmandyr. Usti buhanka coreginiñ mayda ownugyndan dos-doludy.
Torde adamboyy aynaly shfanyer durdy.Gopan bolmaga cemeli: Jalay molla onuñ biryan gapagyny diwara soyap goyupdyr.
Shfanyeriñ gapdalyndaky demir kerebat suynup yatyrdy. Onuñ ustundaki kirli odealyñ bir ceti yere sallanyp, beyleki yany duyrulup durdy.
Geyim gysdyrmak ucin diwaryñ yuzune bir hatar yogyn-yogyn yylgyn tayak kakylypdyr. ,,Cuy kakanda nadyarka bu zaññar" diyip,Bally husyt icini gepletdi.
Gazyklaryñ gapdalynda her gun bir listi yyrtylyp ayrylyan kalendar asylyp goyulupdyr. Ol dekabryñ ahyryny gorkezyardi. Hazir bolsa, yazyñ ici.
---Beylede bir yalta bolar eken-ow. Atasy pahyr gayratly, minetkesh adamdy. Bu zaññar onuñ ozun-a dal, basyp giden yzyna-da meñzemandir. Enesi pahyram zadyny arassa saklayan ayaldy- diyip, Bally husyt seslenenini bilman galdy.
Bir zamandan soñ Jalay molla ejesinden galan bir tay kone yuñ joraby tutach edinip, gaynan tuñce bilen iceri girdi. Iki ceynegi caykap, shemmesini ojagyñ icine serpdi.
Ceynegi demlap, ortada goydy.
Soñra diwarda asygly duran horjundan bir buhanka corek alyp, kecañ teyindaki cañ basan pycak bilen maydalady.
--- Suyja gutaran eken- diyp,oy eyesi ahmyr etdi.
---Zyyany yok. Oycilik bu. Gysynma- diyip,Bally husyt cayyny gaytarmaga bashlady.
Jalay molla ( 6 )
Olaryñ gapdalynda duran yerine kerasyn dokulip, ys yayradyp duran cyra bardy. Cyrasuyshañ dowulen morunyñ ornuna galyñ kagyzdan mor edilip goyulupdyr. Kagyzyñam oda gyzan yeri gara koyuk bolupdyr. Peciñ ashaky, ojaga yakyn yeridaki tekjaniñ ustunde shol dowurdaki iñ yorgunli,il icinde atlandyrylyshy yaly, ,,Gawun kagyz" cayynyñ bir eyyamler boshan gutysy yatyrdy. Onuñ gapdalynda iñ pes ,,Sary kagyz" cay gutysy durdy. Ikisem 50- gramlyk kagyz gutyjykdy. Agzy yemirlen ojagyñ ustunde oturdylan uc gozli coyun plitañ bir gozune oñaysyz demirden gapak bejerlipdir.


c: text/html

text:
Filippinler Respublikasynyň esasy howa menziliniň durkuny täzelemek hem-de onuň geçirijilik kuwwatyny ýokarlandyrmak üçin 6,7 milliard dollarlyk maýa goýum teklip edilýär. Ýurduň 7 iri kompaniýasy howa menziliniň geçirijilik kuwwatyny 3 esseden gowrak artdyrmak üçin taslama işläp düzdi. Taslamanyň çäklerinde goşmaça uçuş-gonuş zolaklary we ýolagçy terminallary gurlar. Häzirki durkunda howa menzili bir ýylda 30 million ýolagça hyzmat etmek mümkinçiligine eýedir. Geçen ýyl 40 milliondan gowrak ýolagça hyzmat edilip, käbir kynçylyklar ýüze çykypdy. Täze taslamanyň birinji tapgyry boýunça 65 million ýolagça hyzmat etmek göz öňünde tutulýar.
Afrikanyň ilkinji zenan döwlet Baştutany, Liberiýanyň ozalky Prezidenti Ellen Jonson Sirleafa ýokary döwlet wezipesi döwründäki gazanan üstünlikleri üçin 5 million dollar möçberinde baýrak berildi. Ol Mo Ibrahim adyndaky baýrak komiteti tarapyndan sylaglanýar. 2006-njy ýylda Liberiýanyň baştutanlygyna saýlanan Sirleaf bu wezipede 10 ýyllap işlän döwründe ýurduň täzeden döwrebaplaşmagyna uly goşant goşdy. Sudan we Angliýanyň raýaty bolan işewür Mohammed Ibrahimiň adyny göterýän gazna her ýyl Afrikada döwlet Baştutany wezipesinde işlän ýolbaşçylary sylaglaýar.
Amerikanyň “SpaceX” kosmos kompaniýasy 2018-nji ýylda Aýa iki syýahatçyny gezelenje äkitmegi göz öňünde tutýar. Iki raýat bu barada degişli gepleşikleri geçirdiler we amala aşyryljak uçuş üçin ep-esli möçberde pul hem tölediler. Jahankeşdeler ABŞ-nyň Florida ştatyndaky Kanaweral burnundan iberiler. Kompaniýa ABŞ-nyň kosmos agentligi (NASA) bilen bilelikde “Dragon-2” kosmos gämisini döretdi.
Bolgariýanyň Prezidenti Rumen Radew Ermenistanda resmi saparda boldy. Ol ermeni kärdeşi Serž Sargsýan bilen gepleşikler geçirdi. Serž Sargsýan bolgariýaly kärdeşini Ýewropa Bileleşiginiň döwürleýin başlyklygyna saýlanmagy bilen gutlap, Ýewropa Bileleşigi bilen has ýygjam gatnaşyklary ýola goýmaga isleg bildirýändiklerini mälim etdi. Şeýle hem gepleşikleriň çäklerinde birnäçe möhüm ylalaşyklar gazanyldy.
Katar döwletiniň Emiri Şeýh Tamim Al Tani Doha şäherinde milli sport gününe bagyşlanyp geçirilen köpçülikleýin welosipedli ýörişe gatnaşdy. Ol Katarda sportuň welosiped görnüşini ösdürmäge uly ähmiýet berilýändigini belläp, 2020-nji ýyla çenli 2 müň kilometrden gowrak welosiped ýolunyň çekiljekdigini aýtdy. Katarda her ýylyň fewral aýynda milli sport güni bellenilýär we şol gün resmi taýdan iş güni däl diýlip, yglan edilýär.
“Emirates” awiakompaniýasy 38 sany “Airbus-A380” kysymly uçarlary satyn almak barada degişli ylalaşyga gol çekişdi. Ylalaşygyň bahasy 16 milliard dollara deňdir. Häzirki wagtda kompaniýanyň uçar flotunyň düzüminde 101 sany “Airbus-A380” kysymly uçar bar. Sargytlar 2020-nji ýyldan başlap, awiakompaniýa gowşurylyp başlanar.
— Hytaý Halk Respublikasy Azerbaýjanyň ykdysadyýetine 770 million dollardan gowrak maýa goýum goýdy. Bu barada ýurduň ykdysadyýet ministri Şahin Mustafaýew habar berdi. Ministriň aýtmagyna görä, maýa goýumlaryň agramly bölegi nebit pudagynda özleşdirildi.
Serbiýanyň Prezidenti Aleksandr Wuçiç Horwatiýa taryhy saparyny amala aşyrdy. Ol Zagrebde Horwatiýanyň Prezidenti Kolinda Grabar Kitarowiç bilen duşuşdy. Bu duşuşyk iki ýurduň döwlet Baştutanlarynyň 2013-nji ýyldan soňky ilkinji resmi duşuşygy boldy.

robotstxt: allowed

filter: keep


text:
Halas bolandygyňa ynamy nähili gazanmaly
Dünýäde ýüzlerçe din bardyr. Olar, öz halas boluşyňa ynamy bu durmuşda gazanyp bolmaýandygyny, diňe öleniňden soň ruhuň nirä düşýänini bilip bolýandygyny tassyklaýarlar. Emma öz halas boluşyňa ynamy gazanmak mümkindir. Munuň üçin birnäçe şertler bardyr.
Halas bolmak üçin, Injile görä ähli zerur zatlary edendigiňize doly göz ýetiriň.
- TOBA EDIŇ. «….. Ýöne toba etmeseňiz, siziň hemmäňiz şeýle heläk bolarsyňyz» (Luka 13:3). Eger, günäden saplanmasaňyz, sizde halas boluşa hiç hili umyt bolmaz. Öz günälidigiňi inkär etmek ýa-da ony ýaşyrmaga çalyşmak bidereklikdir.
«Günälerini ýaşyrýan üstünlik gazanmaz; günälerini boýun alyp, oňa ökünýänlere bolsa rehim ediler»
(Süleýmanyň tymsallary 28:13).
- REB ISA MESIHE IMAN EDIŇ. «Reb Isa iman et, öý-içeriň bilen gutularsyň» (Resullaryň Işleri 16:31) — Hudaýyň Sözi şeýle diýýär. Hudaý bizi günämizden halas etmek üçin, Özüniň ýeke-täk Ogluny iberdi. Ol biziň günälerimiz üçin öldi we aklanmagymyz üçin direldi. Ol — biziň Ýeňijimiz we Baky Halasgärimizdir. Ol Öz üsti bilen Hudaýa gelýän her bir adamy halas edip bilýär. Özüňize ýa-da öz şahsy dogrulygyňyza bil baglamaň, ybadathana gullukçysyna, hatda öz iň ýakyn dostuňa-da bil baglama. Reb Isa Mesihe iman etseňiz halas bolarsyňyz. Oňa Öz Halasgäriňiz hökmünde ynanyň: Oňa, edil halas bolmaga Hudaý tarapyndan gurlan ýol hökmünde ynanyň. Şeýle hem, Oňa öz durmuşyňyzyň Ýolbeletçisi we Hojaýyny hökmünde umyt baglaň.
«Çünki Hudaý dünýäni köp söýýänligi üçin, Ogluna iman edenleriň hiç biri heläk bolman, ebedi ýaşaýşa gowuşsyn diýip, Özüniň ýekeje Ogluny berdi» (Ýahýa 3:16).
- REBBIŇ ADYNDAN ÇAGYRYŇ. Öz ýagşy işleriňize bil baglamaň, bu doga-dileg etmek üçin ybadathana gelen fariseý ýalydyr, emma salgytçy boýun egmek bilen rehimdarlyk diläp, Rebbiň adyny çagyrýar (Luka 18:9-14). Diňe Reb Isa sizi halas edip biler —muny, Onuň hut özüňiz üçin etmegini soraň.
«Dogry adamyň dertleri köpdür; ýöne Reb olaryň ählisinden ony halas edýändir» (Zebur 34:19).
«Çünki Rebbiň adyny çagyran adam gutular» (Riml. 10:13).
- ÇOKUNDYRYLMAGY KABUL EDIŇ. «… günäleriňiziň ötülmegi üçin ähliňiz Isa Mesihiň adyna çokundyrylyň. Ine, şeýdip, siz Mukaddes Ruhuň sylagyny alarsyňyz» (Resullaryň işl. 2:38). Bu, her bir “çokundyrylan perzendiň” şeýle sylagy aljagyny we halas boljagyny aňlatmaýar. Petrus uly adamlara ýüzlenip, olary diňe toba edip, öz günälerine ýürekden gynananlaryndan soň, çokundyrylmaklyga çagyrdy. Petrus, öz Hatlarynyň birinde suw bilen çokundyrylmagyň halas boluşa nähili gatnaşygynyň bardygyny düşündirýär.
«Bu wakanyň nusgasyna görä, bedeniň kiriniň ýuwulmasy däl, eýsem, Hudaýyň huzuryna päk ynsap talaby bolan çokunmaklyk hem indi sizi Isa Mesihiň direlmegi arkaly gutarýar» (1 Petrus 3:21).
Adamlar eden günälerine toba edip, öz Halasgäri hökmünde Isa Mesihe doly berlenlerinde, olar özlerini halas edip biljek Ýeke-täk Ada çokundyrylmaklaryny islemelidirler. Isanyň Özünde hiç hili günä ýokdy, Oňa çokundyrylmak gerek däldi, Ol muny “ähli dogrulygy berjaý etmek üçin” kabul etmek isledi. Onuň ýerdäki iň soňky sözleriniň biri-de şulardy:
«Kim iman edip çokundyrylsa, halas bolar, ýöne iman etmedige höküm ediler» (Markus 16:16).
- ISANY REBBIŇIZ HÖKMÜNDE WAGYZ EDIŇ. Özüňiziň Isa ynanmagy we Onuň yzyna eýermegi karar edendigiňizi adamlara gürrüň beriň. Eger siz Ony utandyrsaňyz, Ol hem sizi utandyrar. Isa Mesihde aýdyň boluň. Ol — siziň Rebbiňiz we Halasgäriňizdir. Islendik ýerde we islendik wagty bu hakda adamlara gürrüň bermekden gorkmaň.
«Çünki sen agzyň bilen Isany Reb hökmünde ykrar etseň, Hudaýyň Ony ölümden direldendigine ýüregiň bilen ynansaň gutularsyň» (Rimliler 10:9).
- ÄHLI ZATDA ISA BOÝUN EGIŇ. Isa — siziň baky Halasgäriňizdir, eger siz adamlaryň öňünde Reb Isany wagyz etmäge taýýar bolsaňyz, şoňa mynasyp hem hereket etmelisiňiz. Wepaly boluň. Eger siz Isanyň özüňizi halas etmegini isleseňiz, onda Oňa özüňizi soňuna çenli alyp gitmäge rugsat ediň. Ähli zatda Oňa boýun egmejek bolsaňyz, Ony Rebbim diýip atlandyrmaň. Eger Isa siziň durmuşyňyzyň Hojaýyny bolmaýan bolsa, onda Ol siziň üçin Reb däldir. «Iman hem amallar bolmasa ölüdir» (Ýakup 2:26) diýip, Hudaýyň Sözi aýdýar. Isa — diňe bir siziň Halasgäriňiz bolman, eýsem Ol siziň üçin göreldedir.
«Maňa: „Ýa Reb! Ýa Reb“ diýen her bir adam Gögüň Patyşalygyna girmez, diňe Gökdäki Atamyň islegini berjaý eden girer» (Matta 7:21).
«Ol Ogul hem bolsa, gören görgülerinden söze gulak asmagy öwrendi. Kämilleşdirilip, Hudaý tarapyndan Melkisedek düzgüni boýunça Baş Ruhany adyny aldy» (Ýewreýler 5:8-9).
Siz Injile esaslanyp, halas bolanlaryň hataryna goşulmak üçin, ähli zerur zatlary edýändigiňize göz ýetiriň.
1. ISA HEMIŞE YNAM BILEN BAKYŇ. Eger siz Isany söýýän bolsaňyz, Onuň parzlaryny berjaý edip, mukaddes durmuşda ýaşamalysyňyz. Halas bolmak üçin öz dogrulygyňyza bil baglamaň-da, Isa tarap bakyň. Dogry adam öz güýjüne daýanmak bilen diňe bir bagyşlanmagy kabul etmän, eýsem ol “iman bilen ýaşar” (Gal. 3:11).
«Çünki başlangyçdaky ynamy soňuna çenli berk saklasak, bu Mesihe şärik boldugymyzdyr» (Ýewreýler
3:14).
2. «REBBIMIZ HEM HALASGÄRIMIZ ISA MESIHIŇ MERHEMETINDE, BILIMINDE ÖSÜŇ. …» (2 Petrus 3:18). Ösümlik ýa-ha ösýär, ýa-da ölýär. Hudaýdan aýra düşmejek bolsaňyz, siz ösmelisiňiz. Ýyl saýyn özüňizi heläkleýji durmuş synaglaryndan geçmek üçin, öz köküňizi her gün berkidiň. Ruhy taýdan ösmek üçin, Hudaý tarapyndan bellenen ähli usullary ulanyň: 1). Yhlas bilen Hudaýyň Sözüni okaň — «Gutulyş üçin ol arkaly öser ýaly, ýaňy dogan çagalar kimin ruhy, hilesiz süýdi küýsäň» (1 Petr 2:2). 2). Üznüksiz dileg ediň, özüňizde “oňat işi” Başlana we «Mesih Isanyň gününe çenli muny bitirjek» (Filip. 1:6) güýçleriň Gözbaşyna ýakyn boluň. 3) Mesihileriň ýygnaklaryna yzygider gatnaşyň. Mähirli mesihi gatnaşygy size zerur goldaw bolup durar.
«Käbirleriniň endik edişi ýaly, ýygnanyşmagy goýman, gaýtam, ol günüň golaýlaýanlygyny näçe görseňiz, şonça-da biri-birimizi ruhlandyralyň» (Ýewreýler 10:25).
3. DIŇE MUKADDES RUH SIZIŇ BAŞTUTANYŇYZ BOLUP BILER. «Çünki Hudaýyň Ruhy arkaly ideklenýänleriň bary Hudaýyň ogludyr» (Rimliler 8:14). Siz dünýä ruhunyň öz üstüňizden hökümdarlyk etmegine ýol bermäň. Teniňiz we kalbyňyz bilen Rebbe beriliň. Erkiňi ynsan jemgyýetiniň eline bermäň, Mukaddes Ruha aňyňyzyň täzelenmegi bilen özüňizi üýtgetmäge mümkinçilik beriň.Ynsan jemgyýetiniň aglabasy günälidir, onuň maksatlary we däp-dessuralry düýbünden ahlaksyzdyr.
„Dünýäni, dünýädäki zatlary söýmäň. Biri dünýäni söýýän bolsa, onda Atanyň söýgüsi ýokdur. Çünki dünýäde bolan ähli zatlary: ten höwesleri, göz höwesi we ýaşaýyş tekepbirligi Atadan däl, dünýädendir“ (1 Ýahýa 2:15-16).
«Reb şeýle diýýär: „Munuň üçin olaryň arasyndan çykyň, olardan aýrylyň, murdara galtaşmaň, Men hem sizi kabul ederin“. Her zady başarýan Reb: „Men siziň Ataňyz bolaryn, siz hem Meniň ogul- gyzlarym bolarsyňyz“ diýýär» (2 Korintoslylar 6:17-18).
Özüňizde halas bolan adamyň alamatlarynyň bardygyna göz ýetiriň
1. BOÝUN EGMEK.
Siz Isa gulak asýaňyzmy? Onuň yzyna her gün eýerýäňizmi? Onuň Injilde beren parzlaryny berjaý edýärsiňizmi?
2. SÖÝGI.
Isa bize diňe biri-birimizi däl-de, eýsem duşmanlarymyzy hem söýmegi öwretdi. Ol bize Öz Ruhuny — söýgi Ruhuny iberdi. Siziň bagyşlap ýa-da söýüp bilmeýän kişiňiz barmy? Siz hakykatdan hem başgalary söýýärsiňizmi?
3. PARAHATLYGY SÖÝMEK WE MUKADDESLIK.
«Parahatlyk döredýänler bagtlydyr, çünki olara Hudaýyň ogullary diýler» (Matta 5:9).
Durmuşy Hudaýyň Sözi bilen gabat gelýän adamlar özleriniň halas bolandyklaryna şübhelenmeli däldirler.


text:
Orsýetli aktiwist tebigaty goraýjy Andreý Rudomaha Krasnodar şäherinde näbelli adamlar tarapyndan urlup-ýenjildi.
Aktiwistiň kärdeşi onuň 28-nji dekabrda sezewar bolan hüjüminde kelle çanagyna zeper ýetip, keselhana düşendigini Facebook sosial ulgamynda habar berdi.
Demirgazyk Kawkazyň ekologik gözegçisi atly hökümete degişli bolmadyk guramanyň koordinatory Rudomaha Orsýetiň gara deňiz kenarynda gymmatbaha jaýyň bikanun gurluşygynyň alnyp barylýan ýerine eden saparynyň yzýany hüjüme sezewar bolupdyr.
Krasnodarskiý Krai regionynyň polisiýasy hüjümi derňeýändigini aýtdy.
2016-njy ýylyň sentýabr aýynda Orsýetiň Adalat ministrligi toparyň işini syýasy diýip kesgitledi we guramany Orsýetiň daşary ýurtly agentler sanawyna goşdy.


text:
Humaý gul desselerin, onyň mazarynyň ustunde goýyp gaýtdy
- ýetişmedim, bagyşla: - diýdide ýerinden turdy
- siz munyň namesi bolýaňyz:- diýip bir özi deň duş duş ýaş oglanyň sesine ziňkildap gitdi.Onyň haçan ýanyna geleniňiň hem duýmady
- hiç zady, ýone dosty
- hmmm,onyň sen ýaly owadan gyz dosty barlygyn bilmandirin,mena söýgulsiňiz öýtdim
- ýokla, söýgulsa dal
- bolýa, ýor men sizi ugradaýyn
-minnetdar
Bular iki bolyp mazarlygyň içi bilen ýöräp gaçdylar
- öziňiz kim bolýaňyz, onda
- menem onyň dosty
- oňa name bolyp ýogaldy
- ýandy
- nadip
- banýa girende, banýaň gazy öýüpdir haçan ölçenilýan belli dal buda girip ony botlaýar jaýyň uçan partlaýar
- bar bolanymy şo
-ondan beter name gerek size
- hiç zat
Humaý bu ýigit bilen mazarlykdan çykýança bile ýorap geldi. Soň ol meniň barmaly ýerim bar diýip galdy
Humaý uly ýola çykdy. Bir zada muneýinle diýip ilki maşyn saklajak boldy. Wagty bilen uly ýol hem bolsa maşyn geçmedi. Ol garaşyp garaşyp
- buçaçaka pyýada ýöran hem bolsam ýolyň ýarty ýolyň geçerdim: - diýip pukir etdi-de pyýadalap ýola duşdi Ýol boýy başyndan geçen zatlary ýatlap ýöräberdi.Ol adamyň arkasy,ýoldaşy barmyş, bolýar diýlen zada öň ynananokdy.Indi birhili ynanman hem duranokdy
Içini hümledip öýiniň deňine ýetende bir gyzyň
- Humaý: - diýip gygyran sesine sakga durdy
- salam siz Humaýmy men sizi gözlap gözlap tapdymda, bu size duýdide elindaki gazete dolangy zady berdi.
- bu name
- bilemok, maňa ber diýdiler
- kim
- açaňda bilersiň
Humaý sesin çykarman öz howlylaryna girip gitdi.Ol öz otagyna girip ol zady açdy
Ol gazeýete dolangy zady geň görüp esli durdy, onyň içinde altyn çaýylan gülýaka bardy. Bu namaň alamatyna diýip pikir etdi we ol gulýakany boýnyna dakyp gördi, aýnaň öňine baryp özini synlap esli durdy ,öz owadanlygyna buýsanýan ýaly ýylgyryp gördi, gaşyn çytyp gördi ,iki ýana ýöräp gordi, ýöne gazetiň içindaki ýere gaçan bir bölek haty welin görmedi
Dowamy bar
101- gije. Perdeli arwah 11- nji bölümi (mistiki waka)
Humaý gul desselerin, onyň mazarynyň ustunde goýyp gaýtdy


text:
ABŞ-nyň Döwlet departamenti Siriýanyň prezidenti Başar al-Assadyň geçen hepdede hökümet güýçleriniň himiki ýaragyny ulanandygy baradaky aýyplamalar “100 prosent galp” diýip, aýdanlaryny ret etdi we Damasky hem onuň ýarany Moskwany “hakykaty gizlemekde” aýyplady. Assadyň 13-nji aprelde Fransiýanyň AFP agentligine beren interwýusynda aýtmagyna görä, hökümet ähli himiki ýaraglaryny tabşyrypdyr.
“Hiç bir hüjümi amala aşyrmaga görkezme bolmandy, bizde hiç hili himiki ýarag ýok, biz öz ýaraglarymyzdan birnäçe ýyl mundan el çekdik”, diýip Assad Damaskda AFP agentligine aýtdy.
Döwlet departamentiniň metbugat-wekili Mark Toner Siriýanyň lideriniň aýdanlary “ýagdaýy bulaşdyrmak” synanyşygy diýip aýtdy.
“Soňky hüjümleriň we Idlibde bolan himiki ýaragly hüjümiň Siriýanyň hökümeti, Siriýanyň režimi tarapyndan amala aşyrylan bolmagyna hiç hili şübhe ýok we bu diňe bir uruş kanunlarynyň depelenmegi bolman, biz muny uruş jenaýatçylygy hasaplaýarys” diýdi.
Fransiýanyň daşary işler ministri Jan-Mark Ero (Jean-Marc Ayrault) Assadyň sözlän sözi “100 prosent ýalan” diýip, 14-nji aprelde Pekine eden saparynyň dowamynda aýtdy.
Siriýanyň hökümeti we ýurtda alty ýyl bäri dowam edýän graždan urşunda Assadyň esasy ýarany Orsýet 4-nji aprelde gozgalaňçylaryň elindäki şäherde 80 adamyň ölümine sebäp bolan zäherli gazyň hökümetiň atan bombalarynyň gozgalaňçylara degişli himiki ýaragly ambara düşmeginiň netijesinde ýaýrandygyny aýdýarlar. Günbatar muny ret edýär.


text:
25-nji ýanwarda Birleşen Ştatlar Moswkany, Orsýetde öndürilen söweş uçarlaryny Birma satmak boýunça ylalaşygyny täzeden gözden geçirmäge çagyrdy. Birmada etniki konfliktler sebäpli durnuksyzlyk ýüze çykypdy.
Orsýetiň döwlete degişli media serişdeleriniň habar bermegine görä, şu hepde Orsýetiň Howpsuzlyk ministrligi özleriniň Birma, ýagny Mýanmara alty sany “Su – 30” uçaryny satyp biljekdiklerini mälim etdi.
Orsýetiň döwlet eýeçiligindäki “RIA Novosti” habar agentligi Birmanyň Orsýetden guryýer we deňiz goşunlary üçin harby tehnikalary satyn almaga gyzyklanma bildirendigini habar berdi.
Döwlet eýeçiligindäki TASS habar agentligi Orsýetiň goranmak ministriniň orunbasary general-leýtenant Aleksandr Fomini sitirläp, onuň “ýurduň territorial bütewiligini goramakda we terror wehimleri yza serpikdirmekde, Birma esasan bu söweş uçarlaryndan peýdalanar” diýendigini habar berdi.
25-nji ýanwarda geçiren metbugat ýygnagynda Birleşen Ştatlaryň döwlet departamentiniň metbugat wekili Hezer Nauert: “Bize Orsýetiň “Su-30” harby uçarlary Birmanyň ýaragly güýçlerine satmaga niýetlenýändigi barada ynjalyksyz media maglumatlary gelip gowuşýar” diýdi.
“Peýda bolýan bu habarlar tassyklanan ýagdaýynda, bu bize Orsýetiň, elhençlik bilen göz-görtele adam hukuklaryny kemsidýän goşunlary yzygiderli ýaraglandyrmak pişesini ýene bir gezek ýatladýar” diýip, ol aýtdy.
“Russiýa Federasiýasy Birmadaky krizisi çözmekde konstruktiw dialogy dogry hasaplaýandygyny aýdýan-da bolsa, onuň Birma ösen harby tehnikalary satmak boýunça plany, eger anyk bolsa, munuň beýle däldigini görkezýär.”
“Biz Russiýanyň hem-de Birmanyň hökümetlerine olaryň mundan beýläk ýarag mümkinçiliklerini giňeltmek boýunça edýän işlerini gözden geçirmeklerini we krizisi parahatçylykly hem-de durnukly çözmek ugrunda doly tagalla etmeklerini duýdurýarys” diýip, ABŞ-nyň Döwlet departamentiniň metbugat wekili aýtdy.
Birma hökümetiniň ýurduň demirgazyk Rekaýn welaýatyndaky musulman rohinjiýa azlyklaryna garşy alyp barýan çärelerini Birleşen Ştatlary “etniki ýykgynçylyk” atlandyrdy.
Rohinjiýa gozgalaňçylarynyň amala aşyran hüjümleriniň yzýany olara garşy girişilen harby tutda-baslygyň netijesinde, geçen ýylyň aýagynda zorluk başlady. Munuň netijesinde 700 müňe golaý bosgun goňşy Bangladeşe gaçyp bardy.
Birmanyň hökümeti özleriniň adaty raýatlara hüjüm edýändikleri barada öňe sürülýän çaklamalary ret edip, alyp barýan çäreleriniň jeňçilere gönükdirilendigini aýdýar.
Birmanyň liderleriniň azlyklara çemeleşigini ABŞ ýiti ýazgardy.
Elýeterli faktlaryň ünsli we düýpli seljerilmeginiň netijesinde, demirgazyk Rekaýn welaýatyndaky rohinjiýa azlyklaryna garşy alnyp barylýan çäreleriň etniki ýykgynçylykdygy doly aýdyňlaşdy diýip, noýabr aýynda döwlet sekretary Reks Tillerson aýtdy.
“Çäreleriň netijesinde baş goşulan aýylganç zulmy hiç bir prowokasiýa aklap bilmez” diýip, ol sözüniň üstüni ýetiripdi.
Birmadaky tutda-baslyga jogap hökmünde ABŞ beýleki döwletleri bu ýurda ýarag satmazlyga çagyrypdy.


text:
2018-nji ýylyň 18-nji iýulynda ÝHHG-niň ykdysady we ekologiýa meseleleri boýunça komitetiniň nobatdaky mejlisinde Türkmenistanyň resmi wekilleri ýurduň ulag ulgamyndaky esasy başlangyçlary barada beýannama bilen çykyş etdiler.
Beýannamada Nýu-Ýorkda 2017-nji ýylyň 20-nji dekabrynda BMG-niň Baş Assambleýasynyň 72-nji sessiýasynda Prezident Gurbanguly Berdimuhamedowyň başlangyjy bilen «Durnukly ösüş maksatlaryna ýetmek üçin ulagyň ähli görnüşleriniň arasyndaky gatnaşyklary pugtalandyrmak» atly Rezolýusiýasy kabul edildi. Bu rezolýusiýanyň kabul edilmegi dünýä derejesinde Türkmenistanyň ýokary abraýynyň we durnukly ösüşi üpjün etmekde onuň goşandynyň umumy ykrar edilmegine şaýatlyk edýär.
Ýurdumyzyň ulag ulgamynda hyzmatdaşlyk meseleleri babatynda, şeýle hem BMG, ÝHHG we beýleki abraýly halkara guramalaryň çäklerinde işjeň gatnaşýandygyny bellenip geçildi. Sebit we yklymara möçberde ulag ulgamyny kemala getirmekde önjeýli goşandyny goşmak bilen Türkmenistan daşary ýurtly hyzmatdaşlary bilen bilelikde ägirt uly infrastruktura taslamalaryna badalga berdi.
Şunuň bilen baglylykda, gatnaşyjylara «Türkmenistan – Beýik Ýüpek ýolunuň ýüregi» atly şygar astynda 2018-nji ýylyň 9-15-nji sentýabry aralygynda Türkmenstanda «Amul-Hazar - 2018» (Turkmen Desert Race) atly halkara awtorallisiniň geçiriljekdigi barada habar berildi. Bu çärä gatnaşyjylara gadymy Beýik Ýüpek ýolundan geçmeklik mümkinçiligi dörär.
«Turkmen Desert Race» halkara awtorallisi diňe sport çäresi bolmak bilen çäklenmän, eýsem Türkmenistanyň halkara ulag we üstaşyr geçelgeleriniň kämilleşdirilmeginde goşýan goşandydygy bellenilip geçildi. Şeýlelikde, bu çäräniň häzirki wagtda geçirilmeginiň ulag syýasaty üçin uly ähmiýeti bardyr. Ulag syýasaty dünýä ykdysadyýetiniň wajyp ugurlarynyň biri we bütindünýä durnukly ösüşiniň aýrylmaz bölegi bolup durýar.
www.mfa.gov.tm
Habarlar
ÝHHG-niň ýanyndaky Türkmenistanyň wekiliýeti ýurduň ulag ugrundaky «Türkmenistan - Beýik Ýüpek ýolunyň ýüregi» we awtoralli «Amul-Hazar 2018» diýen başlangyçlary barada beýannama bilen çykyş etdi
2018-nji ýylyň 18-nji iýulynda ÝHHG-niň ykdysady we ekologiýa meseleleri boýunça komitetiniň nobatdaky mejlisinde Türkmenistanyň resmi wekilleri ýurduň ulag ulgamyndaky esasy başlangyçlary barada beýannama bilen çykyş etdiler.


text:
Ministrler Kabinetiniň Başlygynyň orunbasary M.Aýdogdyýewyň habar bermegine görä senagat ministrligi boýunça 2017-nji ýylyň ýanwar-noýabr aýlarynda ýerine ýetirilen işleriň möçberleri, öndürilen önümler hem-de ýerine ýetirilen hyzmatlar boýunça meýilnamanyň 107,8 göterime barabar bolandygy bellenildi.
Dokma senagaty ministrligi boýunça meýilnama 116,4 göterim berjaý edildi, umumy ösüş depgini 6,1 göterime deň boldy. Halyçylyk kärhanalary tarapyndan haly we haly önümlerini dokamak boýunça meýilnama 113,1 göterim ýerine ýetirildi.
“Türkmenhimiýa” döwlet konserniniň kärhanalary boýunça şu ýylyň on bir aýynyň netijeleri boýunça çykarylan önümleriň meýilnamasy 85,5 göterim berjaý edildi. Tehniki ýod öndürmek babatda 122,5 göterim, tehniki uglerodyň önümçiliginde 103,8 göterim, natriý sulfatyny öndürmekde 105,4 göterim ösüş hasaba alyndy.
Seljerilýän döwürde Döwlet balyk hojalygy komitetiniň kärhanalarynda öndürilen önümleriň umumy möçberi boýunça meýilnama görkezijisi 104,5 göterime deň boldy.
Hormatly Prezidentimiz Gurbanguly Berdimuhamedow senagat toplumyny ösdürmegiň strategiýasynyň ilkinji nobatdaky wezipelerine ünsi çekip, ýurdumyzyň senagatynyň önümçilik kuwwatlyklaryny yzygiderli artdyrmagyň, kärhanalara öňdebaryyjy tehnologiýalary hem-de hojalygy dolandyrmagyň netijeli usullaryny ornaşldyrmagyň wajypdygyny aýtdy. Pudaklaryň netijeli işlemegi köp babatda içerki sarp edilişini hem-de dünýä bazarlarynyň üýtgäp durýan ýagdaýlaryny nazara alyp, işleri başarnykly guralyşyna baglydyr.
Döwlet Baştutanymyz himiýa senagatynyň ösüş depgini çaltlandyrmak, şol sanda mineral dökünleriniň öndürilişiniň möçberlerini artdyrmak boýunça işleri güýçlendirmegiň möhümdigini belledi. Munuň üçin birnäçe täze kärhanalary, şol sanda kaliý dökünlerini öndürýän ýene-de bir dag magdan kärhanasyny, karbamid we ammiak zawodlaryny gurmaly diýip, milli Liderimiz nygtady. Döwlet Baştutanymyzyň belleýşi ýaly, mineral serişdeleriň şeýle ýerasty gatlaklary bolan ýurdumyza içlendik maýadary çekip bolar. Ýöne, diňe tutanýerlilik bilen işlemek gerek.
Esasy


text:
Türkiýe geçen ýyl başa barmadyk harby agdarylyşyk synanyşygyndan soň Ankaranyň başlan arassalaýyşlaryny dowam edip, 2,756-den gowrak adamy terror toparlary bilen ilteşikli diýip, jemgyýetçilik edaralaryndaky işlerinden boşatdy.
24-nji dekabra “Official Gazette” neşirinde çap edilen hökümet kararyna laýyklykda, işden aýrylanlaryň arasynda 637 sany harby, 360 sany jandarm güýçleriniň agzasy, 150 sany alym we beýleki uniwersitet işgärleri bar.
Türk häkimiýetleri 2016-njy ýylyň iýul aýyndaky agdarylyşyk synanyşygyny ABŞ-da ýaşaýan ruhany Fethulla Gülenden görýärler.
Gülen ýa-da terror toparlary bilen ilteşikli diýlip, arassalaýyş başlaly bäri 110 müňden gowrak adam işinden çetleşdirildi, 50 müň çemesi adam bolsa tussag edildi.
Gülen özüniň 240 adamyň ölümine getiren agdarylyşyk synanyşygyna dahyllydygyny ret edýär.
Hukuk toparlary prezident Rejep Taýyp Erdoganyň agdarlyşyk synanyşygyny başga pikirlileri basyp ýatyrmak üçin bahana edip ulanýandygyny aýdýarlar.


text:
Türkmenistanyň prezidenti indiki prezidentlik saýlawlary üçin taýýarlyklara başlamagy tabşyrdy.
“Bu wajyp syýasy-jemgyýetçilik çäresi ýokary derejede, giň demokratik we alternatiw esasda birnäçe dalaşgäriň gatnaşmagynda geçirilmeli” diýip prezident G.Berdimuhamedow aýtdy.
Munuň öňüsyrasyda 14-nji sentýabrda Aşgabatda geçirilen ýaşulular maslahatynda 2017-nji geçiriljek prezidentlik saýlawlaryna ilkinji gezek ýurduň üç syýasy partiýasynyň gatnaşjakdygy yglan edilipdi we prezidentiň ygtyýarlygyny artdyrýan täze Konstitusiýa kabul edilipdi.
Täze Baş kanun prezidentlik möhletini ýedi ýyla çenli uzaltmak, prezidentlige dalaş edýäniň 70-den ybarat ozalky ýaş çäklendirmesini ýatyrmak ýaly düzgünleri kanunlaşdyrdy.
2006-njy ýylyň aýagynda Türkmenistanyň öňki prezidenti Saparmyrat Nyýazowyň ýogalmagyndan soň häkimiýet başyna geçen G.Berdimuhamedow prezidentlik wezipesine iki gezek saýlandy.
Türkmenistanda geçirilen hiç bir saýlaw günbatar gözegçileri tarapyndan açyk we adalatly diýlip atlandyrylmady.


text:
Gyrgyzystanyň prezidentlik saýlawlarynda ikinji ýerde bolan we tertipsizlige çagyrmak aýyplamasynyň esasynda derňew astyna alnan oppozisiýa lideri Omurbek Babanow Respublika - Ata Jurt partiýalarynyň parlamentdäki fraksiýasynyň başyndan çekildi.
Fraksiýanyň agzasy kanun çykaryjy Aliýarbek Abjaliewiň AÝ/AR-na aýtmagyna görä, Babanowyň wezipesinden çekilýändigi hakyndaky arzasy 13-nji noýabrda fraksiýanyň duşuşygynda maslahat edilipdir.
Abjaliew fraksiýanyň täze lideriniň tiz wagtda saýlanjagyny aýtdy.
Babanow 15-nji oktýabrda geçirilen prezidentlik saýlawlarynda sesleriň 33% toplamagy başardy.
4-nji noýabrda Gyrgyzystanyň Baş prokuraturasy Babanowyň “etnik, jynsy we dini ýigrenji döretmek” synanyşygy we “konstitusion tertip-düzgüni zorluk bilen üýtgetmäge köpçüligiň öňünde çagyrmagy” boýunça derňewi başlady.
Saýlawlaryň yzýany Babanow ýurdy terk etdi. Onuň häzirki wagtda nirededigi nämälim galýar. Babanowyň saýlaw kampaniýasynyň dowamynda Gazagystanyň prezidenti Nursoltan Nazarbaýew bilen duşuşmagy iki goňşy ýurduň arasynda gapma-garşylyk döretdi.


text:
Mukaddes hakyda
Türkmenistanyň Döwlet medeniýet merkeziniň Döwlet muzeýi Hatyra güni mynasybetli gurnalan «Mukaddes hakyda» atly sergisiniň açylyşyna ony synlamak isleýänleriň hemmesini 2018-nji ýylyň 4-nji oktýabrynda sagat 15:00-da çagyrýar.
Türkmenistanda 6-njy oktýabrda hasratly sene – 1948-nji ýyldaky weýrançylykly Aşgabat ýer titremesiniň pidalarynyň Hatyra güni bellenip geçilýär. Şondan bäri 70 ýyl geçdi, ýöne şol pajygaly waka hakyndaky ýatlama henize-bu güne çenli her bir türkmenistanlynyň ýüreginde yza bolup galdy.
1948-nji ýylyň oktýabr aýynyň 5-inden 6-syna geçilen gije bolan eýmenç ýer titremesi paýtagtlylaryň we onuň töweregindäki obalaryň ilatynyň on müňlerçesiniň ömür tanapyny kesdi. Paýtagtymyz hem-de onuň daş-töwereginde ýerleşen obalaryň köpüsi, ýaşaýyş jaýlary, mekdepler, zawodlar, fabrikler, hassahanalar, institutlar, muzeýler we taryhy-medeni ýadygärlikler göz açyp-ýumasy salymyň içinde haraba öwrüldi. Ýyllar geçdi, Aşgabat şäheri halkymyzyň gaýduwsyzlygy, edermenligi, ruhubelentligi, tutanýerli we irginsiz zähmeti netijesinde harabalykdan dikeldildi. Häzirki günde – Berkarar döwletiň bagtyýarlyk döwründe Garaşsyz, hemişelik Bitarap Türkmenistanyň paýtagty lowurdap duran ak mermerli şähere – Gündogaryň ajaýyp göwher gaşyna we sebitimizde ylalaşdyryjy merkeze öwrüldi.
Hormatly Prezidentimiz Gurbanguly Berdimuhamedowyň bimöçber tagallalary bilen amala aşyrylýan ägirt uly maksatnamalar, gurulýan binalar, ähli amatlyklary bolan ýaşaýyş jaýlary, täze mekdepler, çagalar baglary, dynç alyş, sport we medeni merkezler paýtagtymyzyň keşbini günsaýyn özgerdýär. Hormatly Prezidentimiziň taýsyz tagallasy bilen däp-dessurlarymyz, milli ýörelgelerimiz birkemsiz berjaý edilýär.
Türkmenistanyň Döwlet medeniýet merkeziniň Döwlet muzeýinde Hatyra gününe bagyşlanan «Mukaddes hakyda» atly sergi guraldy. Sergi dört bölümden ybarat bolup, ol Gahryman Arkadagymyzyň portreti we dürdäne setirleri, şeýle hem hormatly Prezidentimiziň atasy Berdimuhamet Annaýewiň hala çitilen portreti bilen başlanýar.
Serginiň birinji bölümi Aşgabat şäheriniň ýertitremesinden öňki görnüşleri, köçeleri, bazary, Türkmenistan Döwlet neşirýat jaýy, Aşgabat şäheriniň Şekillendiriş sungaty muzeýi, demir ýol menzili fotosuratlarda görkezilýär.
«Ýertitreme» diýlip atlandyrylan ikinji bölüminde ýer yranmasy netijesinde ýykylan jaýlary, ýagny Aşgabat şäheriniň Magtymguly adyndaky Opera we balet teatrynyň, Gorkiý adyndaky mugallymçylyk institutynyň, demir ýol menziliniň, Ülkäni öwreniş muzeýiniň binalarynyň dokumental fotosuratlary ýerleşdirildi. Serginiň dowamynda Ö.Mämmetnurowyň «Änew metjidi» atly nakgaş eserinde Aşgabatdan 10 km. gündogarda ýerleşýän Änewdäki Seýitjemalletdin metjidiniň ýertitremesinden öňki görnüşini, «Gadymy miras», «Motiw», «Öwüşgünler» atly eserlerinde bolsa ýer titremeden soňky çekilen pursatlary sergilenýär. Serginiň şu ýeri arheologiýa gaznasyndaky gymmatlyklar bilen baýlaşdyrylýar. Monitorda ýertitremesi döwründe düşürilen wideo ýazgylar görkezilýär. Şeýle-de tekjelerde dürli maglumatlary özünde jemleýän taryhy kitaplar hem ýerleşdirilendir.
«Aşgabatlylara kömek» atly üçünji bölümde tebigy heläkçilikden ejir çeken adamlaryň ömrüni halas etmekde esgerleriň, gurluşykçylaryň bitiren hyzmatlary we saglygy goraýyş işgärleriniň görkezen gaýduwsyzlyklaryny beýan edýän fotosuratlara esasy orun berilýär.
«Ak şäherim Aşgabat» atly dördünji bölüm Berkarar döwletiň bagtyýarlyk döwründe ýurdumyzda edara binalary, ýaşaýyş jaýlary, orta we ýokary okuw mekdepleri, senagat kärhanalary, myhmanhanalary, sport desgalary, söwda we biznes merkezleri, ulag ýollary, köpugurly köprüler kuwwatly ösüşlere badalga berýän desgalar gurlup ulanmaga berildi. Sergi milli Liderimiziň ýurdumyzy bedew bady bilen ösüşlere alyp barýan ägirt uly işlerini görkezýän fotosuratlar we sungat eserleri bilen jemlenýär.


text:
Eýranda guralan hüjümde ýogalan adamlaryň sany 25-e ýetdi
Eýranyň Ahwaz şäherinde düýn guralan ýaragly hüjümde ýogalan adamlaryň sany 25-e ýetdi
Eýranyň döwlet telewideniýesi, Eýran-Yrak söweşiniň başlamagynyň 38 ýyllygy mynasybetli Ahwaz şäherinde geçirilen harby dabaranyň nyşana alynyp guralan terrorçylykly hüjümde ýogalan adamlaryň sanynyň 25-e, ýaralanan adamlaryň sanynyň bolsa 60-a ýetendigini mälim etdi.
Ýogalanlaryň arasynda bir polkownik we kapitan çinli ofiserler bilen birlikde 17 harbynyň bardygy, ýogalan adamlaryň galanynyň bolsa asuda ilatdandygy habar berildi.
Asri Junub žurnalynda işleýän Ýunus Purhulu atly žurnalistiň hem hüjümde ýogalandygy beýan edildi.
Eýranyň Ynkylap goragçylarynyň metbugat geňeşçisi Ramazan Şerif, hüjümiň El Ahwaziýe guramasy tarapyndan guralandygyny habar berdi.
Şerif bu toparyň Saud Arabystany tarapyndan goldanýandygyny beýan etdi.
El Ahwaziýe ady bilen tanalýan Ahwaz Halky Demokratik Fronty, Eýranyň günorta-günbatarynda garaşsyz bir Arap ýurduny esaslandyrmak isleýän ekstremist bir gurama diýip bilinýär.
Eýranyň Daşary işler ministri Muhammed Jewad Zarif bolsa özüniň twitter hasabyndan beren beýanatynda hüjümiň jogapkäriniň ABŞ we terrory goldaýanlardygyny beýan etdi.
Eýranyň Baş ştabynyň metbugat geňeşçisi Ebulfazl Şikarçi, ABŞ-nyň, Ysraýylyň we Saud Arabystanynyň Ahwazdaky ýaragly hüjümiň jogapkäridigini belläp: “Bu aksiýalar jogapsyz galmaz” diýip nygtady.
Şikarçi 4 hüjümçiniň ýaraglaryny birnäçe gün ozal Pars aýlagyna degişli ýurtlardan alandygyny we dabaranyň geçiriljek ýerinde bukandygyny mälim etdi.
Şikarçi 4 hüjümçiden 3-siniň wakanyň bolan ýerinde, 4-nji hüjümçiniň bolsa hassahanada ýogalandygyny habar berdi.
Eýranyň Mejlisiniň Milli howpsyzlyk we Daşary syýasat komissiýasynyň metbugat geňeşçisi Ali Nejefi bolsa Ahwazdaky hüjümiň şu gün geçiriljek maslahatda ara alyp maslahatlaşjakdyklaryny beýan etdi.


text:
06.08.2018
2018-nji ýylyň 6-njy awgustynda Türkmenistanyň Prezidenti Gurbanguly Berdimuhamedow Aşgabat şäheriniň hem-de welaýatlaryň häkimleriniň gatnaşmagynda göni aragatnaşyk arkaly nobatdaky wideoşekilli iş maslahatyny geçirdi.
Onda sebitleri durmuş-ykdysady taýdan ösdürmegiň strategiýasyny durmuşa geçirmegiň meselelerine, möwsümleýin oba hojalyk işleriniň barşyna hem-de baýramçylyklara we şanly senelere taýýarlyk görlüşine garaldy.
Hormatly Prezidentimiz wideoşekilli iş maslahatyny açyp, göni aragatnaşyga ilki bilen Aşgabat şäheriniň häkimi Ş.Durdylyýewi çagyrdy. Häkim ýurdumyzyň baş şäherinde işleriň ýagdaýy, döwlet Baştutanymyzyň paýtagtymyzy abadanlaşdyrmak, täze gök zolaklary döretmek, durmuş ulgamyny kämilleşdirmek, şeýle hem düzümleýin taslamalary durmuşa geçirmek boýunça ozal beren tabşyryklarynyň ýerine ýetirilişi barada hasabat berdi.
Häkim paýtagtymyzyň ilatynyň 1 million adamdan agandygyny aýtdy hem-de Aşgabadyň dolandyryş çäklerini gowulandyrmak hakyndaky teklibi milli Liderimiziň garamagyna hödürledi.
Hormatly Prezidentimiz Gurbanguly Berdimuhamedow hasabaty diňläp, paýtagtymyzda işleriň ýagdaýyny, şol sanda täze desgalaryň gurluşygyny, aýratyn-da, Watanymyzyň Garaşsyzlyk gününiň öňüsyrasynda ulanmaga berilmegi göz öňünde tutulýan desgalaryň gurluşygyny gözegçilikde saklamagy tabşyrdy.
Döwlet Baştutanymyz şäher häkimliginiň öňünde durýan wajyp wezipeleri kesgitläp, häkime medeni-durmuş, inžener-tehniki hem-de ekologiýa ugurlaryny öz içine alýan işleri Aşgabatda toplumlaýyn geçirmek babatda anyk görkezmeleri berdi.
Milli Liderimiz şäher gulluklarynyň hem-de ulgamlarynyň hemmesiniň bökdençsiz işledilmeginiň döwrüň talabyna kybap gelmelidigine ünsi çekip, şähergurluşyk hojalygynyň dolandyrylmagyna oýlanyşykly çemeleşilmeginiň hem-de bu işlere ýokary hil görkezijileriniň ornaşdyrylmagynyň zerurdygyny belledi.
Hormatly Prezidentimiz Gurbanguly Berdimuhamedow Aşgabadyň dolandyryş çäklerini kämilleşdirmegiň şäheriň ilatynyň sanynyň artmagy hem-de adamlar üçin amatly durmuş şertleriniň döredilmegi bilen berk baglanyşyklydygyny aýdyp, bu baradaky başlangyjy makullady.
Hormatly Prezidentimiz Gurbanguly Berdimuhamedow şu meseläniň örän wajypdygyny belläp, teklibi Türkmenistanyň Mejlisiniň garamagyna iberdi.
Hormatly Prezidentimiz paýtagtymyzda täze etrabyň döredilmeginiň maksada laýyk boljakdygyny aýtdy hem-de bu babatda degişli işleri alyp barmak barada häkime anyk görkezmeleri berdi.
Soňra döwlet Baştutanymyz göni aragatnaşykda geçirilýän wideoşekilli iş maslahatyna Ahal welaýatynyň häkimi Ş.Amangeldiýewi çagyrdy. Häkim welaýatda işleriň ýagdaýy, pagta ýygymyna hem-de güýzlük galla ekişine guramaçylykly başlamak boýunça görülýän toplumlaýyn çäreler barada hasabat berdi.
Şeýle hem şu ýylyň ýedi aýynda Oba milli maksatnamasyny amala aşyrmagyň jemleri hakynda habar berildi. Mundan başga-da, welaýatda dowam edýän gurluşyk işleri barada hasabat berildi.
Milli Liderimiz obasenagat toplumynyň öňünde goýlan wezipeleriň öz wagtynda çözülmegi barada aýdyp, pagta ýygym möwsümini guramaçylykly geçirmegiň, şol sanda gowaça ideg etmegiň, hatarara bejergisini öz wagtynda geçirmegiň, azot dökünleri bilen iýmitlendirmegiň, ösüş suwuny tutmagyň hem-de gowaçanyň zyýankeşleriniň öňüni almak we ujuny çyrpmak boýunça çäreleri görmegiň möhümdigini belledi.
Hormatly Prezidentimiz Gurbanguly Berdimuhamedow ähli oba hojalyk tehnikalaryny — kombaýnlary, traktorlary, awtoulaglary we gurallary, pagta arassalaýjy kärhanalary we pagta kabul ediş harmanhanalary möwsüme taýýarlamak işlerini ilkinji nobatdaky wezipeleriň hatarynda kesgitledi.
Döwlet Baştutanymyz bugdaý ekişine taýýarlyk görmek barada aýdyp, bugdaý ekiljek meýdanlarda sürüm we tekizleýiş işlerini gysga wagtda tamamlamak üçin zerur çäreleri görmegiň, ýokary hasylly tohumlary ekiş möwsümine doly taýýarlamagyň möhümdigini aýtdy.
Hormatly Prezidentimiz Oba milli maksatnamasynda göz öňünde tutulan işleri ýerine ýetirmek boýunça degişli çäreleri görmek barada häkime birnäçe anyk görkezmeleri berdi.
Milli Liderimiz welaýatda gurluşygy alnyp barylýan desgalarda işleriň ýagdaýy bilen gyzyklanyp, häkimiň ünsüni şolaryň gurluşygyna gönükdirilen maýa goýum serişdeleriniň maksada laýyk özleşdirilmelidigine çekdi hem-de häkimden alnyp barylýan gurluşyk işleriniň ýagdaýyny seljermegi hem-de welaýatda gurulýan medeni-durmuş we önümçilik maksatly desgalary öz wagtynda ulanmaga bermek üçin çäreleri görmegi talap etdi.
Hormatly Prezidentimiz wezipe borçlaryny talaba laýyk berjaý etmän, Ahal welaýatynda ýerli býujete salgytlary ýygnamagyň tabşyrygynyň ýerine ýetirilmegini üpjün etmändigi üçin, häkime käýinç yglan etmek hakynda degişli Buýruga gol çekdi.
Soňra göni aragatnaşykda geçirilýän wideoşekilli iş maslahaty Balkan welaýatynyň häkimi Ý.Gylyjowyň hasabaty bilen dowam etdi. Häkim milli Liderimiz Gurbanguly Berdimuhamedowa sebitde agrotehniki kadalara laýyklykda güýzlük bugdaýyň ekişine taýýarlyk görmek, gant şugundyryna ideg etmek, gök-bakja ekinleriniň bol hasylyny ýygnamak boýunça görülýän toplumlaýyn çäreler hakynda hasabat berdi. Şeýle hem welaýatda şu ýylyň ýedi aýynda Oba milli maksatnamasynyň ýerine ýetirilişi, dürli maksatly desgalaryň gurluşygy barada habar berildi.
Döwlet Baştutanymyz hasabaty diňläp, welaýatda möhüm oba hojalyk işlerini — güýzlük bugdaýyň ekişini guramaçylykly geçirmek üçin bar bolan mümkinçilikleri ulanmagyň, welaýatda gant şugundyryna ideg işlerini agrotehnikanyň kadalaryna laýyklykda bellenen möhletde geçirmegiň, onuň bol hasylyny ösdürip ýetişdirmegiň, ýokary hilli oba hojalyk önümleriniň, şol sanda gant şugundyrynyň, gök we bakja ekinleriniň hasyllylygyny ýokarlandyrmagy talap etdi.
Hormatly Prezidentimiz oba hojalyk ekinlerine ideg etmek boýunça alnyp barylýan işleri, şeýle hem ýerleri däne ekişine taýýarlamagy, şol sanda ähli agrotehniki çäreleri berk berjaý etmegi üns merkezinde saklamak barada häkime anyk görkezmeleri berdi.
Milli Liderimiz welaýatda alnyp barylýan gurluşyk işlerine berk gözegçilik etmegiň ähmiýeti hakynda aýdyp, bu ulgamda gurulýan durmuş-medeni we önümçilik maksatly desgalaryň öz wagtynda ulanmaga berilmegini üpjün etmek babatda häkime berk talap bildirdi hem-de işleri ýerinde içgin seljerip, degişli netije çykarmak barada anyk tabşyryklary berdi.
Hormatly Prezidentimiz Gurbanguly Berdimuhamedow ýerli býujet boýunça tabşyryklaryň ýerine ýetirilmegine jogapkärçilikli çemeleşmegiň möhümdigini aýdyp, Balkan welaýatynyň häkiminden bu ugurda kemçilikleri düzetmek üçin gyssagly ýagdaýda çäreleriň görülmegini talap etdi.
Daşoguz welaýatynyň häkimi M.Baýramgulyýew, öz nobatynda, Oba milli maksatnamasyny amala aşyrmak boýunça demirgazyk sebitde durmuşa geçirilýän işleriň barşy, gowaça agrotehnikanyň kadalaryna laýyk ideg etmek, pagta ýygymyna, güýzlük bugdaý ekişine hemmetaraplaýyn taýýarlyk görmek, şol sanda obasenagat toplumynyň netijeliligini ýokarlandyrmak, ilatyň ýaşaýyş-durmuş şertlerini gowulandyrmak boýunça görülýän çäreler barada hasabat berdi.
Döwlet Baştutanymyz hasabaty diňläp, gowaça ideg etmek — hatarara bejergi, azotly dökünler bilen iýmitlendirmek, ösüş suwuny tutmak, ujuny çyrpmak işlerini hem-de zyýankeşleriň öňüni almak boýunça ähli zerur çäreleri öz wagtynda geçirmek, pagta ýygymy möwsümine taýýarlyk görmek boýunça birnäçe tabşyryklary berip, möwsümi zerur tehnikalar we beýleki degişli serişdeler bilen üpjün etmek meselelerini hemişe üns merkezinde saklamalydygyny aýtdy.
Güýzlük däne ekişini guramaçylykly geçirmek hem-de şaly ekilen meýdanlara ideg etmek boýunça çäreler babatda aýratyn görkezmeler berildi. Milli Liderimiz bu işleriň agrotehniki kadalara laýyklykda we öz möhletinde geçirilmelidigine ünsi çekip, häkime anyk görkezmeleri berdi.
Hormatly Prezidentimiz Gurbanguly Berdimuhamedow desgalary öz wagtynda we ýokary hilli gurmagyň ähmiýetini nazara almak bilen, ýurdumyzyň demirgazyk welaýatynda dürli maksatly desgalaryň gurluşygyna gönükdirilen maýa goýum serişdeleriniň öz wagtynda özleşdirilmelidigini aýtdy hem-de häkime bu meseleleri berk gözegçilikde saklamak barada degişli tabşyryklary berdi.
Döwlet Baştutanymyz wezipe borçlaryny talabalaýyk berjaý etmän, ýerli býujete salgytlary ýygnamagyň tabşyrygynyň ýerine ýetirilmegini üpjün etmändigi üçin, Daşoguz welaýatynyň häkimine käýinç yglan etmek hakynda degişli Buýruga gol çekdi hem-de bu ýagdaýy düzetmek üçin ähli çäreleri görmegi berk talap etdi.
Soňra wideoşekilli göni aragatnaşyga Lebap welaýatynyň häkimi T.Atahallyýew çagyryldy. Häkim Oba milli maksatnamasyny durmuşa geçirmek ugrunda görülýän çäreler, hususan-da, oba hojalyk toplumynda hem-de sebitiň gurluşygy alnyp barylýan desgalarynda işleriň ýagdaýy barada hasabat berdi.
Hormatly Prezidentimiz welaýatyň oba hojalyk pudagynyň möhüm wezipeleriniň üstünde durup geçmek bilen, pagta ýygymyna hem-de güýzlük bugdaý ekişine taýýarlyk görmek ugrunda ähli degişli düzümleriň sazlaşykly işini ýola goýmagy tabşyrdy.
Döwlet Baştutanymyz Gurbanguly Berdimuhamedow şaly ekilen meýdanlarda ekinlere ideg etmegi agrotehnikanyň möhletlerine laýyklykda geçirilmegini berk gözegçilikde saklamagyň zerurdygyna ünsi çekdi, munuň özi ýetişdirilen şaly hasylyny bellenilen möhletlerde ýygnap almaga mümkinçilik berer.
Mundan başga-da, gurluşyk işleriniň ýokary hilini üpjün etmegiň hem-de bina edilýän desgalary öz wagtynda ulanmaga bermegiň möhümdigi bellenildi.
Hormatly Prezidentimiz wezipe borçlaryny talaba laýyk berjaý etmän, ýerli býujete salgytlary ýygnamagyň tabşyrygynyň ýerine ýetirilmegini üpjün etmändigi üçin, häkime käýinç yglan edip, degişli resminama gol çekdi.
Soňra Mary welaýatynyň häkimi D.Annaberdiýew sebitde işleriň ýagdaýy gündelik oba hojalyk işleri hem-de şolaryň depginini artdyrmak boýunça görülýän çäreler, şeýle hem şu ýyl Oba milli maksatnamasyny amala aşyrmagyň barşy, şol sanda medeni-durmuş maksatly desgalaryň gurluşygy barada hasabat berdi.
Döwlet Baştutanymyz Gurbanguly Berdimuhamedow obasenagat toplumynda möwsümleýin işleri ýokary hilli geçirmek, welaýatda bellenilen tertibe laýyklykda pagta ýygymyna hem-de bugdaý ekişine degişli derejede taýýarlyk görlüşini üpjün etmek baradaky meselelere degip geçmek bilen, oba hojalyk önümçiliginiň ähli düzümleriniň netijeli gatnaşyklaryny ýola goýmagy tabşyrdy. Gant şugundyrynyň bereketli hasylyny almak barada anyk görkezmeler berildi.
Hormatly Prezidentimiziň belleýşi ýaly, tutuş ýurdumyzda bolşy ýaly, welaýatda daýhanlary ýokary hilli tohumlar, mineral dökünler bilen üpjün etmek meselelerini yzygiderli gözegçilikde saklamak zerurdyr.
Döwlet Baştutanymyz welaýatda gurulýan ýaşaýyş jaýlary, medeni-durmuş we önümçilik maksatly desgalar üçin gönükdirilen serişdeleri özleşdirmekde kemçilikleriň bardygyny aýdyp, şolaryň gurluşyk depginini güýçlendirmek hem-de öz wagtynda ulanmaga berilmegi boýunça degişli çäreleri görmegi tabşyrdy.
Hormatly Prezidentimiz wezipe borçlaryny talaba laýyk berjaý etmän, ýerli býujete salgytlary ýygnamagyň tabşyrygynyň ýerine ýetirilmegini üpjün etmändigi üçin, Mary welaýatynyň häkimine käýinç yglan etmek hakynda Buýruga gol çekdi.
Döwlet Baştutanymyz Gurbanguly Berdimuhamedow maslahaty jemlemek bilen, oňa gatnaşyjylara ýurdumyzy durmuş-ykdysady taýdan okgunly ösdürmegiň, mähriban halkymyzyň hal-ýagdaýyny ýokarlandyrmagyň hem-de ata Watanymyzyň gülläp ösmeginiň bähbidine alyp barýan işlerinde uly üstünlikleri arzuw etdi.
Türkmenistanyň Döwlet habarlar agentligi


text:
Rus harby uçary Ortaýer deňzinde radardan çykdy
Russiýanyň Hmeýmin harby bazasyndan gaýdyp gelýän uçaryň Ortaýer deňziniň üstünden geçip barýarka radardan çykandygy nygtaldy
Russiýanyň Goranmak ministrligi 14 esgeri alyp barýan Il-20 kysymly rus harby uçarynyň Ortaýer deňziniň üstünden geçip barýarka radardan çykandygyny habar berdi.
Ministrlik tarapyndan berlen ýazmaça beýanatda, Russiýanyň Hmeýmin harby bazasyndan gaýdyp gelýän uçaryň Ortaýer deňziniň üstünden geçip barýarka radardan çykandygy nygtaldy.
Beýanatda uçaryň Ysraýyla degişli 4 sany F-16 kysymly harby uçaryň Siriýanyň Latakiýe şäherinde guran hüjüminden soň ýitendigi nygtaldy.
Beýanatda şeýle hem Fransuz ýaragly güýçleriniň Ortaýer deňzindäki fyrkadyndan sebite raketa hüjüminiň guralandygynyň anyklanylandygy öňe sürüldi.


text:
Atsyz ylym-paýhas taýdan örän meşhur bolupdyr. Onuň pars dilinde ýazan örän köp şygyrlarydyr, rubagylary miras galypdyr. Ol merdanalykda we batyrgaýlykda beýlekilerden tapawutlanýardy. Ol Soltan Sanjaryň hyzmatynda bolup, adatdan daşary uly derejä ýetýär we şol bir wagtyň özünde hem gulluk borçlaryny hem doly berjaý edýär. Aşakdaky getirilýän hekaýat şu sözleriň şaýadydyr:
Takmynan, 420-nji ýylda Soltan Sanjar Tamgaç hanyň gozgalaň turzany üçin Mawerannahra tarap hereket edip, Buhara geldi. Şol döwürlerde, bir gün Sanjar aw-şikarda wagty, täzelikde onuň hyzmatyna gelen hyzmatkärleriniň bir topary, onuň janyna kast etmek üçin onuň garşysyna gizlin dildüwşük gurnaýarlar. Şol gün Atsyz awa-şikara gitmändi. Ol günorta wagty ukudan oýanyp, howlukmaç Soltanyň gözlegine atlanýar. Soltan bolsa şol pursatda haýynlaryň arasynda kyn ýagdaýa düşüpdi hem-de dildüwşüjileriň isleginiň hasyl bolmagyna az pursat galypdy. Atsyz ol haýynlaryň üstüne topulýar we Soltany halas edýär. Soltan ondan soraýar:
— Meniň hal-ýagdaýymy nädip aňdyň?
Atsyz jogap berýär:
— Soltanyň awda bir waka duçar bolanyny düýşümde gördüm. Şol sebäpli-de çalt siziň ýanyňyza geldim.
Bu hadysa soňra Atsyzyň dereje almagynda uly ähmiýete eýe bolupdy. Günbe-günden onuň şan-şöhraty artyp ugraýar. Soltanyň goldamagy bilen ol has kuwwatlanýar. Şol bir wagtda bolsa Atsyza garşy köşkdäki emirleriň we wezirleriň göripçiligi artýar. Şol göripçiligiň, esasynda Soltana ýakyn adamlar hile bilen onuň daşyna tor gurýarlar. Soltan 5291-njy ýylyň boş aýynda Bähram şanyň gozgalaň turzany üçin Gazna gidýär. Indiki ýylyň baýram aýynda Balha ýetýär. Bu saparda hem Atsyz onuň ýanyndady. Çünki Atsyz görip emirleriň gurýan dildüwşüklerinden habarlydy. Ýöne Soltandan gorkýardy. Haçanda ol Soltanyň hyzmatyndan gitmek üçin ondan rugsat alanda, Soltan töweregindäki adamlara we ýakynlaryna şeýle diýýär:
— Bu adamyň ýene bir gezek ýüzüni görmek miýesser etmez.
Jemagat aýdýar:
— Eger ol barada şeýle pikir edýän bolsaňyz, näme üçin oňa gitmäge rugsat berdiňiz we ony ezizlediňiz?
Soltan jogap berýär:
— Onuň biziň öňümizde uly haky bar. Biziň şular ýaly derejämizde we kerem-merhemetimizde onuň ýaly adama azar bermekligimiz gadagandyr.
Atsyz Horezme gelenden soň, boýun egmezlik we gozgalaň etmek ýoluna düşdi. Iki tarapyňam gorkusy günbe-günden artýardy. Bu howatyr şeýle bir derejä ýetdi welin, hatda Soltan Sanjar 5332-nji ýylyň aşyr aýynda Atsyza jeza bermek üçin Horezme ýola düşýär. Atsyz şanyň leşgerleriniň garşysyna harby güýçleri taýýarlady, emma urşa başlamady. Ol Soltan Sanjaryň harby güýçleriniň köpdügini bilýärdi. Özüniň oňa güýjüniň ýetmejegine göz ýetirenden soň, Atsyz gaçmagy ýüregine düwýär. Atsyzyň ogly Atlygy ele salýarlar we ony Soltanyň huzuryna getirýärler. Ol şol pursatda ony ikä bölmekligi buýurýar hem-de Horezm emirligini öz doganoglany Muhammediň ogly Soltan Süleýmana bagyşlaýar we Horasana gaýdýar.
Atsyz bu wakadan soňra, Horezme dolanyp gelýär. Soltan Süleýman ondan gaçyp, Soltan Sanjaryň ýanyna ýetýär. Atsyz entegem başbozarlygyny we boýun egmezligini dowam edýär.
Soltan Sanjar Hytaý urşunda, ýagny 5361-njy ýylda Samarkant şäheriniň derwezesine gelip ýeňilýär we gaçyp Balha gelýär. Bu hadysa taryhda örän meşhurdyr.
Atsyz dörän ýagdaýdan peýdalanyp, Merwe zarba urýar hem-de köp gyrgynçylyk we talaňçylyk edýär. Soňra Horezme dolanýar.
Bu ýerde Hekim Hasan Kattan bilen Reşit Watwatyň arasyndaky, hususan-da, Hasan Kattanyň Merwde ýiten kitaplary we olary Watwat alandyr öýdüp edýän şübheler dogrusynda ýazylan hatlary getirýäris:
«Aýdylýan gürrüňlerden we Horezme gelip-gidýänleriň dilinden eşitdim. Biziň hojaýynymyz (goý, Hudaý onuň pähimini uzak etsin!) her wagt, özüniň şahsy möhüm işlerinden we ylym öwretmek wezipelerinden boşaşan wagtyndaky üýşmeleňlerinde, ganyma teşne bolup, meniň adyma köp erbet sözleri aýdýarmyşyn hem-de öz kitaplarynyň talaňçylyk bilen alnandygy baradaky töhmeti maňa ýapýarmyşyn. Meniň hormatymy syndyrmak bilen şerim-haýa perdesini ýyrtýarmyşyn. Eýsem, paýhaslylygyň we batyrgaýlygyň ýoly şunuň ýalymydyr? Juwanmertlik2 äleminde ýürek agyrdyjy sözleri we töhmetleri ýöňkemek mynasyp zatmydyr?! Heý-de, musulman doganlaryňyza ýalan sözleri aýtmak bolarmy?!
Hudaýa kasam bolsun! Ol wagt – kyýamat gününde, haçanda ýene bir gezek jansyz tenimize täze ruh berilýän wagty, çüýrän jesetden süňkleriň ýene bir gezek dirilik lybasyny geýen wagtynda, Perwerdigäriň bendeleriniň magşar meýdanyna üýşüp, her ynsanyň amal depderçesi açylyp, her adamyň eden amallary barada soralyp başlananda, çekeläp dowzaha tarap alnyp gidilýän betpygyl adamlaryň we perişdeleriň egninde behişte ugradylýan ýagşyzadalaryň kimdigi aýan bolýan gününde, hiç kim meniň synymdan ýapyşmaz. Biri gelip, kişiniň malyny talapdyr, puluny ogurlapdyr, biriniň ganyna galypdyr ýa-da biriniň syryny paş edipdir, ýa hak zady nähak edipdir diýse, näme jogap bereýin! Bu zatlardan başga-da, Perwerdigär maňa halal girdeji nesip etdi, ýagny ol ýerden bir müň jilde ýakyn nepis kitaplary we gymmatly ýygyndylary ýygnadym. Men yslam dünýäsinde döredilen ähli kitaplar hazynasynyň (goý, Alla olaryň ömrüni uzak etsin) musulmanlaryň peýdalanmaklary üçindigini bilýärin. Şeýlelikde, şeýle garaýşy özünde jemlän adam, bütin ömrüne ýyrtyk waraklary ýygnan beýik alymlaryň öňbaşçysynyň kitaplaryna hüjüm etmegi özüne nädip kabul edip biler. Ýogsa, ol ýyrtyk waraklary deri jiltleri bilen bilelikde bazarlarda satsalar-da, ol bahalar bilen saçak-da, hatda pes hilli nahar hem taýýarlap bolmaz.
Hudaýa pena! Hudaýa pena!
Biziň ýolbaşçymyz maňa eden töhmeti üçin ýamanlyga duçar bolmawersin hem-de kyýamat güni eden günäsinden saplanawersin diýip Hudaýdan dileg edýärin. Şäriksiz we ýeke-täk Alladan gorksun. Dogruçylyň öz dogruçyllygy üçin sylag aljak we ýalançynyň bolsa öz ýalan sözleri üçin jeza aljak gününi, ýagny kyýamat gününi ýatdan çykarmasyn. Wessalam!».
Her niçik-de bolsa, Soltan Sanjar hakynda aýdylan bu kemsitme[1] Atsyzyň gomparmagyny we burnuna ýel çalmagyny artdyrdy. Bu hadysa barada Reşit Watwatyň şeýle kasydasy bar. Ol şeýle başlanýar:
Patyşa Atsyz mülk tagtyna geldi,
Seljuk neberesi ýer-ýegsan boldy.
Watwatyň şuňa meňzeş kasydalary örän köpdür. Soltan Sanjar bu nälaýyk hereketden ar almak üçin 5381-nji ýylda Atsyzyň garşysyna onuň bilen söweşmek üçin Horezme ýola düşýär. Ol şäher derwezesiniň öňünde düşleýär we manjanyklary2 ýerleşdirmeklige buýruk berýär. Şol wagt taraplaryň söweş baýdaklary göterilýär. Horezmiň boýun egdirilmegine we Atsyzyň öldürilmegine sähelçe pursat galanda Atsyz sowgat-serpaýlar ýollap, Soltandan öz günäsiniň geçilmegini isleýär. Soltan oňa rehim edýär we ýaraşykdan soňra yzyna dolanýar. Ýöne Atsyz özüne mahsus bolan duşmançylykly hereketini ýene-de dowam etdirýär. Soltan Edip Sabyry adatdan daşary ilçi edip, onuň ýanyna iberýär. Ol birnäçe gün Horezmde galýar. Şu aralykda Atsyz Horezmiň iki sany tüpbozaryny, ýagny hudaýsyzlaryň ýörelgelerine laýyklykda aldap, olaryň ruhuny ele alyp, duýdansyz ýagdaýda Soltany öldürmek üçin iberýär. Edip Sabyr bu erbet maksatdan habarly bolýar hem-de şol iki adamy suratlandyryp, Soltana hat ýazýar. Haty hem bir kempiriň köwşüne gysdyryp, Merwe iberýär. Hat Soltana gowşan badyna, ol şol iki adamy agtaryp tapmaklygy buýurýar. Gullukçylar olary harabaçylykdan tapyp öldürýärler. Atsyz bu wakany eşidip, Edip Sabyry derýa oklaýar.
Soltan 5423-nji ýylyň dört tirkeşikleriniň dördünji aýynda ýene-de Horezmiň üstüne goşun sürýär. Ilki Hazarasp obasyny iki aýlap gabaýar. Mälim bolşuna görä, bu oba mongollar zamanynda we olaryň ýörişlerinden soň, suwuň düýbüne gidipdir.
Bu ýörişde şahyr Enweri hem Soltanyň hyzmatyndady. Ol Hazarasp galasyna bagyşlap, bir rubagy ýazýar we Soltan Sanjara hödürleýär. Soltanyň buýrugy boýunça bu rubagyny bir oka gysdyryp, Hazarasp galasynyň içine zyňýarlar. Haty okdan alyp, Horezmşa Atsyza görkezýärler. Rubagynyň mazmuny şeýledi:
Eý, şahym, jahanyň mülki seniňki,
Döwlet, ykbal, jahan kesbi seniňki,
Bu gün Hazaraspy eýele – ertir,
Horezmde ýüz müň ýylky seniňki.
Şol wagtda Hazarasp galasynda Atsyzyň ýanynda bolan Reşiteddin Watwat dessine Enweriniň bu rubagysyna şeýle jogap ýazýar:
Şahym, ýagyň Rüstem bolup gelse-de,
Zor boldugy, eşek alyp bilse-de.
Köp kynçylykdan soňra, Soltan Hazaraspy alýar. Onsoň Soltanyň ýadyna Watwat düşýär. Bu rubagy hem-de şuňa meňzeş başga wakalar Soltanyň güýçli gahar-gazabyny getiripdi. Soltan eger ony gola salaýsa, ýedi bölek etjekdigine kasam edýär. Jarçy yzyna jarçy gygyrdyp, Watwatyň adyny gaýtalaýardy, ony yhlas bilen gözledýärdi. Watwat hem her gije bir mekandan başga bir mekana we her gün bir sähralykdan başga bir sähralyga gaçýardy. Ahyry ol gaçmaklyk bilen azatlyga ýetip bilmejekdigine düşünýär hem-de gizlinlikde döwletiň abraýly adamlaryndan hemaýat gözleýär. Ýöne Soltanyň gutarnyksyz gahar-gazabyndan çekinip, hiç kim arada durmaga milt edip bilmeýärdi. Şu kitabyň ýazarynyň babasynyň babasy, Müntejibeddin Bedig Kätip (goý, rehmet ýagşy onuň gubruna ýagsyn!) bu möhümi bitirmegiň ugruna çykýar. Ol patyşanyň hat-petek diwanynyň başlygy we onuň nedimi1 eken. Ol her gün irden namaz wagty ýaşululardan, diwan adamlaryndan öňürti patyşanyň ýanyna gelip, namaz okalandan soň, gülküli hekaýatlary, pentdir nesihatlary aýdyp bererdi. Soňra Soltan ýurt meseleleri barada onuň bilen geňeşerdi. Haçanda gürrüň Reşit Watwatyň üstünden baranda, Müntejibeddin hormat bilen ýerinden turup, Soltana ýüzlenýär:
— Bu bendäniň bir arzy bar. Arzymy kabul edersiňiz diýip sizden umyt edýärin.
Soltan oňa söz berýär. Müntejebeddin:
— Watwat bir kiçijik guşdur, onuň ýedi bölek bolmaga gurbaty ýokdur. Eger rugsat bolsa, ony diňe ikä bölmeklige perman beriň!
Soltan bu aýdylan sözlere hezil edip gülýär hem-de Watwatyň günäsini geçýär.
Soltan Horezmiň derwezesine ýeten wagty Keýikderili atlandyrylýan bir derwüş (onuň iýmiti we geýimi keýigiň etinden we derisinden bolupdyr) onuň huzuryna gelýär. Ol ýagşy wagyzlardan soň, şäheriň adamlarynyň günäsiniň geçilmegini haýyş edýär. Atsyz hem ilçiler bilen birlikde sowgat-serpaý hem iberýär. Soltan üçünji gezek onuň günäsini geçip, geçirimlilik edýär. «Atsyz derýanyň kenaryna gelsin we Soltana hormat-sylag etsin» diýlip karar edilýär. 5432-nji ýylyň aşyr aýynyň on ikisine hoşgüni Atsyz gelýär. Ol ata münüp duran ýagdaýynda Soltana hormat edýär. Heniz Soltan atyň jylawyny yzyna döndermänkä, Atsyz yzyna gaýdýar. Soltan onuň şeýle derejede özüne hormat goýmaýandygyna gaharlanýar. Ýöne, hernäme-de bolsa, ony bagyşlandygy üçin gahar-gazabyny ýuwudýar. «Gazaplaryny ýuwudýan adamlaryň hatalaryny bagyşlaýan kişiler takwalardyr»[2] diýlen aýatyň pazylaty bilen ol öz öňki ýagdaýyna gaýdyp geldi. «Alla beýle ýagşylyk edýänleri söýýär»[3].
Soltan Horasana ýetende Atsyza sowgat we serpaýlar ugradyp, oňa ilçilerini iberýär. Atsyz ilçilere hezzet-hormat edýär we köp sowgat-serpaýlar bilen yzlaryna gaýtarýar.
Bu wakadan soňra Atsyz ýüzüni kapyrlara öwrüp, birnäçe gezek mukaddes uruşlar edip, ýeňiş gazanýar. Ol wagtlar Jendiň häkimi Arslan han Muhammediň ogly Kemaleddindi. Onuň bolsa Atsyz bilen arasy gowudy. Haçanda 547[4]-nji ýylyň aşyr aýynda ol ýerleri eýelände hem-de Sygnaga we başga şäherlere tarap rowana bolanda, Kemaleddin bilen ylalaşyp ýöräpdi. Atsyz Jende ýeten wagtynda Kemaleddin goşuny bilen gaçýar we Rudbar tarapa gidýär. Atsyz Kemaleddin gaçansoň, akyldarlaryň hem-de görnükli alymlaryň birnäçesini onuň yzyndan iberýär we öldürmezlige söz berýär. Kemaleddin onuň ýanyna getirilýär, ol şolbada ony zyndana salmaklygy buýurýar. Zyndanda Kemaleddin aradan çykýar. Kemaleddin Reşit Watwat bilen öňden dostdular. Atsyzy Reşit Watwat Kemaleddiniň halyndan habardar bolupdyr – diýen pikire iteripdirler. Bu iş soňra Watwatyň birnäçe wagt hyzmatdan çetleşdirilmegine sebäp bolupdyr. Onuň bu ýagdaýy barada kasydalarynda we şygyrlarynda bölekler bar. Aşakdaky birki beýt şolaryň mysalydyr:
Eý, şa! Haçanda seniň şan-şöhratly eliň
meniň başymda bolmansoň,
Gahar-gazap aýagynyň astynda tenimi owdy, pelek.
Owadan sungatyň we seniň mähribanlygyň,
Älem meň bahamy kemeltdi we azabymy artdyrdy, pelek.
Maňa gowy seret, eger mende bir şekil görseň,
Alla kasam bolsun, meniň ýalyny döretmez, pelek.
Şeýle-de, aşakda beýleki şygyrlardanam birnäçe beýt getirilýär:
Otuz ýyl bäri bu bende seniň hyzmatyňda,
Men taryp ediji, sen tagt üstünde taryp isleýji.
Arşyň Hudasy bilýändir, hergiz bolan däldir,
Meniň deý taryp ediji hiç bir köşkde.
Indi seniň ýüregiň şol otuz ýyl
hyzmat eden bendäňi ýigrendi,
Ýigrenç ýürekde uzak wagtlap saklanýandyr.
Emma şeýle nakyl bardyr, hojaýyn kine etse —
Bendesinden günä gözlär, biçäre bende bolsa günäsizdir.
Şeýlelikde, Jent gozgalaňçylardan we topalaňçylardan arassalanan wagtynda Abulfath Ilarslany ol ýere iberýär we ol etrabyň emirligini oňa tabşyrýar. Şol ýylda guzlar (oguzlar) üstün çykýarlar we Soltan Sanjary tutýarlar. Olar ony gündizlerine tagtda oturdypdyrlar we gijelerine demir kapasa-zyndana taşlapdyrlar. Atsyz köňülden mülk tamakinçiligi, daşyndan bolsa nygmat beren patyşasyna hyzmat etmek bahanasy bilen Amuýa galasyna tarap goşuny bilen bilelikde ýola rowana bolýar. Olar assa-ýuwaş hereket edip, Amuýa ýetýärler. Ol dürli hileler bilen galany almakçy bolýar. Gala goraýjylar bolsa, boýun egmeýärler. Onsoň Atsyz Soltan Sanjaryň ýanyna ilçi iberip, tabynlygyny aýan etmek bilen bir wagtda Amuýa galasyny isleýändigini duýdurýar.
Soltan oňa şeýle diýip jogap berýär:
— Onuň hiç hili kynçylygy ýok. Ýöne siz ilki bilen Ilarslany ähli goşuny bilen bilelikde bize kömege iberiň! Soňra Amuýa galasyny we ondan hem köp ýeri saňa bagyşlarys.
Bu sowal-jogapda ilçileriň gidip-gelmesi iki-üç gezek amala aşansoň, Atsyz ahyry Horezme gaýdyp, ýene-de mukaddes uruş etmegi karar edýär.
Şol wagtlarda Soltan Sanjaryň ýegeni Rukneddin Mahmyt bin Muhammet Bugra han esgerleriň özi bilen ylalaşyk edendigi sebäpli ol soltanyň ornuna geçýär. Ol Atsyz bilen gadymdan dost bolandygy sebäpli, bir ilçini Horasandan onuň hyzmatyna iberýär we guzlaryň gozgalaňyny basyp ýatyrmak üçin ondan kömek isleýär. Atsyz Şähristan[5] ýolundan gidip, Ilarslany özi bilen bile alyp gelýär we özüniň beýleki ogly Hytaý hany Horezmde özüniň naýyby edip galdyrýar. Şähristana ýeten wagtlarynda elden giden emläklerini gaýdyp almak üçin etrap emirlerini çagyrýar. Şol wagtlar «Emir Ymadeddin Ahmet bin Abubekr Kumaç müň atly iberip, Soltan Sanjar awdaka, ony ogurlap Termize getiripdir» diýen habar gelýär. Ähli adamlar bu habary eşidip şatlanýar. Atsyz şondan soň Nusaýda Mahmyt hana (Soltan Sanjaryň ýegeni) we beýleki emirlere garaşyp saklanýar. Ýöne Atsyz onuň gelmegine we haýyşyna üns bermedi. Onsoň Ezizeddin Tugraýnyny onuň ýanyna iberýär we ähti-peýman baglaşýar. Atsyz şondan soň ol etraplardan hereket edip, Habuşana Ustuwa gelýär. Rukneddin han hem Nyşapurdan ol ýere gelýär hem-de biri-biri bilen duşuşýarlar we dostluk ýoluny açýarlar. Üç aýyň dowamynda söhbetdeşlikde bolýarlar we ýurduň weýran bolan ýerlerini düzedýärler. Bir gün Atsyz baýramçylyk çäresini gurnaýar hem-de Rukneddin hany ýanyna getirýär. Olary taryp edip ýazylan öwgi sözleriniň arasynda, Watwatyň kasydasyndan şu beýt okalýar.
Bir asmanda iki parlak ýyldyzyň Aý nury bar,
Bir köşkde iki şähriýaryň
şatlykly owazy bar.
Bu wakalardan soňra, Horezmşa Atsyz ýarawsyz bolýar. Bir gün ýarawsyz ýatyrka, Gurhan okaýan karylaryň owazy onuň gulagyna gelýär. Ol muny ýagşa ýormak bilen şol owaza gulak asdy we ýaranlarynyň sesini peseltdi. Karylaryň Gurhandan okaýan aýaty «Adam nirede öljegini bilmeýär»[6] diýen ýerine ýetipdi. Ol bu sözleri eşiden wagty, ony erbetlige ýorýar. Onuň ýagdaýy has-da agyrlaşýar. Ol 551[7]-nji ýylyň dört tirkeşikleriniň dördünji aýynyň dokuzy gijesi janyny tabşyrýar hem-de onuň men-menlikdir sütemkeşligi we tekepbirligi başyndan uçup gidýär. Reşideddin Watwat onuň jesediniň başynda aglap, eli bilen oňa yşarat edip şeýle diýýär:
Eý, patyşa, seniň zarbyňdan
pelek titrärdi,
Pelek saňa bendi bolmaga ymtylýardy.
Hany nazar eýesi nirede,
ol bir seredip,
Şol hasratlaryň patyşalyga degýäydigini görsedi.
1 Milady ýyl hasabynda 1135-nji ýyla gabat gelýär.
2 Milady ýyl hasabynda 1138-nji ýyla gabat gelýär.
1 Milady ýyl hasabynda 1141-nji ýyla gabat gelýär.
2 Juwanmertlik – jomartlyk, sahylyk.
[1] Bu ýerde Soltan Sanjaryň 1141-nji ýylda Hytaý urşunda ýeňlişiniň gürrüňleri göz öňünde tutulýar.
1 Milady ýyl hasabynda 1143-nji ýyla gabat gelýär.
2 Manjanyk – daş atýan gural.
3 Milady ýyl hasabynda 1147-nji ýyla gabat gelýär.
1 Nedim – ýaran.
2 Milady ýyl hasabynda 1148-nji ýyla gabat gelýär.
[2] Gurhanyň 3-nji (« Imranyň öýi») süresiniň 134-nji aýaty.
[3] Şol ýerde
[4] Milady ýyl hasabynda 1152-nji ýyla gabat gelýär.
[5] Şähristan – Nusaýedan bir parsaň demirgazykda eýerleşen şäher.
[6] Gurhanyň 31-nji («Lukman») süresiniň 34-nji aýaty.
[7] Milady ýyl hasabynda 1156-njy ýyla gabat gelýär.


text:
Türkmenistan “Gündogar-Günbatar” gaz geçirijisine tebigy gazy akdyryp başlady.
Media maglumatlaryna görä, “Türkmennebitgurluşyk” döwlet konserniniň “Marynebitgazgurluşyk” edarasy gaz geçirijiniň uzynlygy 150 kilometrlik Şatlyk-Tejen-Kaka böleginde synaglary tamamlapdyr.
Täze gaz geçirijisi arkaly gazyň ýakyn wagtda Türkmenistanyň Ahal we Balkan welaýatlaryna eltiljegini “Türkmennebitgurluşyga” salgylanyp, habar berilýär.
2010-njy ýylyň maý aýynda gurlup başlanan “Gündogar-Günbatar” gaz turbasynyň geçirijilik ukyby ýylda 30 milliard kubometrden ybarat.
Uzynlygy 733 kilometre barabar geçirijiniň ýurduň gündogarynda ýerleşýän iri gaz ýataklaryny ýurduň günbatar bölekleri we Hazar deňziniň kenary bilen birleşdirýändigi aýdylýar.
Bahasy 2.5 milliard dollara barabar proýekti “Türkmengaz” döwlet konserni amala aşyrdy. “Gündogar-Günbatar” gaz geçirijisi 2015-nji ýylda gurlup gutardy.


text:
Orsýetiň Günbatarda agzalylyk döretmek boýunça tagallalary başa barman, günbatarly ýaranlaryň Moskwanyň goşulyşmagyna garşy durmak ugrunda bile işlemegine itergi berdi diýip, Britaniýanyň premýer-ministri Theresa Maý aýtdy.
13-nji noýabrda agşam Londonda geçirilen Lordlaryň baş ýygnagynda eden çykyşynda Maý Orsýetiň 2014-nji ýylda Krymy Ukrainadan bölüp, öz düzümine goşmagy we Ýewropada hem Birleşen Ştatlarda geçiren kiber hüjümleri arkaly “maglumaty ýarag hökmünde” ulanmak synanyşygy ýaly hereketleri bilen “halkara tertibine” haýbat atýandygyny belledi.
Moskwa “döwlet tarapyndan dolandyrylýan media guramalary döredip, galp maglumatlary we suratlary ýaýratmak arkaly Günbatarda agzalalygy döretmek we biziň institutlarymyzyň ähmiýetini gaçyrmak isleýär” diýip Maý aýtdy.
Maýiň Kremliň adyna eden bu ýiti çykyşy ABŞ-nyň prezidenti Donald Trampyň geçen dynç günlerinde Orsýetiň prezidenti Wladimir Putiniň adyna eden dostlukly sözlerine ters geldi. Tramp Putiniň aňtaw agentlikleriniň aýdyşyndan tapawutlylykda Birleşen Ştatlaryň geçen ýylky prezidentlik saýlawlaryna Orsýetiň goşulyşmandygyny özüne aýdandygyny belledi.


text:
Şu gün paýtagtymyzda Ykdysady we ylmy-tehniki hyzmatdaşlyk boýunça bilelikdäki Hökümetara türkmen-rumyn toparynyň ýedinji mejlisi geçirildi. Duşuşyga iki ýurduň döwlet düzümleriniň birnäçesiniň ýolbaşçylary we wekilleri gatnaşdylar.
Nobatdaky mejlisiň gün tertibine ozal gazanylan ylalaşyklary, hususan-da, altynjy mejlisiň maslahatlaryny iş ýüzünde amala aşyrmak hem-de netijeli ösýän hyzmatdaşlygyň geljegi uly täze ugurlaryny kesgitlemek bilen bagly meseleler girizildi.
Toparyň her tarapdan başlyklary duşuşygy açyp, ynanyşmak we özara bähbitlilik ýörelgelerinde guralýan türkmen-rumyn gatnaşyklarynyň ýokary derejesini kanagatlanma bilen nygtadylar. Bellenilişi ýaly, häzirki döwürde taraplaryň ikisi hem bilelikdäki taslamalary amala aşyrmak üçin eýe bolan uly mümkinçiliklerini doly peýdalanmaga çalyşýandygyny görkezýärler.
Türkmenistanyň Prezidenti Gurbanguly Berdimuhamedowyň 2011-nji ýylda Rumyniýa hem-de Rumyniýanyň Prezidenti Traýan Beseskunyň 2012-nji ýylda ýurdumyza amala aşyran resmi saparlary döwletara gatnaşyklaryny giňeltmäge kuwwatly itergi berdi. Ýokary derejede geçirilen gepleşikleriň barşynda gol çekilen resminamalar dürli ugurlarda ikitaraplaýyn hyzmatdaşlyk üçin mäkäm binýady döretdi.
Duşuşyga gatnaşyjylar geçen döwürde esasy ugurlaryň birnäçesi boýunça türkmen-rumyn gatnaşyklarynyň giňelýändigini belläp, ýangyç-energetika toplumynda, ulag-aragatnaşyk pudagynda hormatly Prezidentimiziň başlangyjy bilen amala aşyrylýan halkara ähmiýetli taslamalarda hyzmatdaşlygy pugtalandyrmak maksady bilen Hökümetara toparynyň işini işjeňleşdirmegiň möhümdigini nygtadylar. Ileri tutulýan ugurlaryň hatarynda söwda-ykdysady ulgam, dokma senagaty, oba hojalygy, elektroenergetika, gurluşyk pudaklary görkezildi.
Rumyn tarapyndan toparyň agzalary daşary ýurtly hyzmatdaşlaryň işlemegi üçin ýurdumyzda amatly maýa goýum ýagdaýynyň döredilendigini belläp, işewür toparlarynyň bilelikdäki maýa goýum taslamalaryny amala aşyrmak üçin geljegi uly türkmen bazarynda öz orunlaryny giňeltmäge çalyşýandygyny aýtdylar.
Ynsanperwer hyzmatdaşlygyna degişli meseleler aýratyn ara alnyp maslahatlaşyldy. Mejlise gatnaşyjylar şu ugurda netijeli gatnaşyklary höweslendirmegiň möhümdigini bellemek bilen, bilim, ylym we medeniýet ulgamlarynda däbe öwrülen gatnaşyklary giňeltmek ugrunda çykyş etdiler. Şeýle hem bu ýere ýygnananlar iki ýurduň halklaryny biri-biriniň baý taryhy medeni mirasy bilen tanyşdyrmak maksadynda bilelikdäki çäreleri guramak işini dowam etmegiň möhümdigini bellediler. Syýahatçylyk we sport ulgamlary özara gatnaşyklaryň geljegi uly ugurlary hökmünde agzaldy.
Duşuşygyň barşynda oňa gatnaşyjylar şu günki mejlisiň Türkmenistanyň we Rumyniýanyň arasynda ähli ugurlar boýunça hyzmatdaşlygy has-da ösdürmäge ýardam etjekdigine ynam bildirdiler.
Ýedinji mejlisiň jemleri boýunça degişli teswirnama gol çekildi, onda türkmen-rumyn hyzmatdaşlygynyň ileri tutulýan ugurlary görkezildi, şeýle hem ikitaraplaýyn gatnaşyklaryň ägirt uly kuwwatyny amala aşyrmak boýunça bilelikdäki tagallalary giňeltmek babatda anyk ädimler kesgitlenildi. Şeýle hem Ykdysady ulgamda hyzmatdaşlyk etmek barada Türkmenistanyň Maliýe we ykdysadyýet ministrligi bilen Rumyniýanyň Işewürlik gurşawy, söwda we telekeçilik ministrliginiň arasynda özara düşünişmek hakynda Ähtnama gol çekildi.
***
Şeýle hem şu gün Rumyniýanyň işewürlik gurşawy, söwda we telekeçilik ministri Ştefan-Radu Operanyň ýolbaşçylygyndaky wekiliýetiň agzalary ýurdumyzyň Hökümetinde, Daşary işler ministrliginde hem-de Senagatçylar we telekeçiler birleşmesinde duşuşyklary geçirdiler, şolaryň barşynda netijeli döwletara gatnaşyklaryny giňeltmek hakynda pikir alşyldy.


text:
International (Turkmenistan) Hytaý Milli Nebitgaz Korporasiýasynyň Türkmenistandaky şahamçasy
Lebap welaýatynyň «Bagtyýarlyk» şertnamalaýyn çäginde «A» Blokda GGZ, RMZ DUP üçin hyzmat we abatlamak işleri üçin enjamlary we sarp ediş materiallaryny satyn almak...
«Türkmennebit» Döwlet konserninden hem-de «Mitro International Limited» Kompaniýalaryndan ybarat bolan,
öz işini önümleri paýlaşmak şertnamasynyň esasynda «Hazar» şertnamalaýyn çäklerinde (Gündogar Çeleken käni) amala aşyrýan «Hazar» Konsorsiumy Gündogar Çeleken käninde tehniki hyzmat...
«Türkmennebit» Döwlet konserninden hem-de «Mitro International Limited» Kompaniýalaryndan ybarat bolan,
öz işini önümleri paýlaşmak şertnamasynyň esasynda «Hazar» şertnamalaýyn çäklerinde (Gündogar Çeleken käni) amala aşyrýan «Hazar» Konsorsiumy elektrotehniki materiallary we elektrik enjamlaryny...
«Türkmenturba» açyk görnüşli paýdarlar jemgyýeti material-tehniki serişdelerini satyn almak boýunça
№ T/TURBA - 01 belgili açyk Bäsleşik yglan edýär
Lot №2 – zawod, tehnologik enjamlar;
Lot №5 – himiki önümler we kömekçi materiallar;
Bäsleşige...
«Türkmengaz» döwlet konserni material-tehniki serişdelerini satyn almak boýunça
№ T/GAZ-070 belgili açyk Bäsleşik yglan edýär
Lot №1 – Turbalar we metal önümleri;
Lot №2 – zawod enjamlary;
Lot №4 – awtoulag, traktor, ýöriteleşdirilen tehnikala,...
Türkmenbaşydaky Nebiti gaýtadan işleýän zawodlar toplumy Türkmenistanyň Nebitgaz toplumyny harytlar bilen üpjün edijileri bäsleşik esasynda kesgitleýän Toparyň adyndan «Нейтральный Туркменистан» gazetinde 19.04.2018 ýylda neşir edilen halkara Bäsleşigini yglan edýär:
Lot №4...
Türkmenbaşydaky Nebiti gaýtadan işleýän zawodlar toplumy Türkmenistanyň Nebitgaz toplumyny harytlar bilen üpjün edijileri bäsleşik esasynda kesgitleýän Toparyň adyndan halkara Bäsleşik yglan edýär:
Täze kenarýaka nasos stansiýasyny we deňiz suwuny süýjediji desgany...
«Türkmennebit» Döwlet konserninden hem-de «Mitro International Limited» Kompaniýalaryndan ybarat bolan, öz işini önümleri paýlaşmak şertnamasynyň esasynda «Hazar» şertnamalaýyn çäklerinde (Gündogar Çeleken käni) amala aşyrýan «Hazar» Konsorsiumy
Gündogar Çeleken käniniň önümçilik desgalaryny...
«Petronas Çarigali (Turkmenistan) Sdn Bhd (PÇ(T)SB)» kompaniýasy şu aşakdaky tendere gatnaşmagy teklip edýär:
№ PCT/TOD/2018/005 VSAT hyzmatlaryny hödürlemek
Arzalar üçin elektron poçtanyň salgysy:
tendersecretary21@petronas.com.mу
Ýokarda görkezilen tenderleriň islendigine gatnaşmaga isleg bildirýän kompaniýalar şu resminamalary...
«Türkmennebit» Döwlet konserni Bäsleşik komissiýasynyň adyndan № 241 belgili (№ 235 belgili bäsleşigiň gaýtadan yglan edilmesi) açyk bäsleşik yglan edýär:
Lot №2 – zawod, tehnologik, buraw enjamlary
Bäsleşige gatnaşmaga isleg bildirýänler Aşgabat...
«Türkmengaz» döwlet konserni material-tehniki serişdelerini satyn almak boýunça
№ T/GAZ-069 belgili açyk Bäsleşik yglan edýär
Lot №6 – dürli diametrli 100 müň tonna göni sepleşmeli polat turbalaryny öndürýän turba zawodynyň «açary gowşurmak»...
«Türkmengaz» döwlet konserni material-tehniki serişdelerini satyn almak boýunça
№ T/GAZ-068 belgili açyk Bäsleşik yglan edýär
Lot №2 – zawod enjamlary;
Lot №3 – elektrotehniki enjamlary, barlag-ölçeg enjamlary, kabel önümleri;
Bäsleşige gatnaşmaga isleg bildirýänler Aşgabat...
Türkmenbaşydaky Nebiti gaýtadan işleýän zawodlar toplumy Türkmenistanyň Nebitgaz toplumyny harytlar bilen üpjün edijileri bäsleşik esasynda kesgitleýän Toparyň adyndan halkara Bäsleşik yglan edýär:
Lot №1 – Turbalar we metal önümleri
Bäsleşige gatnaşmaga isleg...


text:
Gymmatlyk – bu halkyň taraşlap-taraşlap, sungata öwüren zehini. Öz elleri bilen döreden üçursyz zähmetiniň netijesi. Gymmatlyk – bir halkyň özge halkyňka meňzemeýän ukyp-başarnygy, aýratynlygy. Biziň Türkmenistan atly watanymyz bolsa asyrlar içinde sünnälenip-sünnälenip gaýtalanmajak kämillige öwrülen gymmatlyklaryň mekany. Halkyň ruhy hazynasy ynsan terbiýesinde-de iňňän ähmiýetlidir. Hatda beýik-beýik şahsyýetler hem halk döredijilik eserlerini özlerine terbiýe mekdebi edinip beýgeldiler. Asyrlaryň dowamynda “Oguznama”, “Gorkut ata”, “Görogly” ýaly ençeme eserleri döredip, dünýä medeniýetiniň ösüşine uly goşant goşanlygy üçinem beýikdir. Halkyň döreden dürdäne eserleri, hut şu günlerde hem ruhy iýmit bolmak hyzmatyny ýerine ýetirýär. Şol ruhy iýmit hem nesil dowamatymyzy terbiýelemekde iňňän ähmiýetlidir. Millilik – halkyň ukyby, başarnygy, zehini bilen döredilen özboluşly sungaty. Miras – halkyň taryhyň dowamynda toplan, maddy hem ruhy gymmatlyklarynyň jemi. Biziň bedew atymyz, nepis halymyz, saryja goýnumyz, ajaýyp şaý-seplerimiz, milli nagyşlarymyz, keşdelenen egin-eşiklerimiz, nakgaşlyk, aýdym-saz sungatymyz, taryhy ýadygärliklerimiz – bular biziň mirasymyz, ýagny gaýtalanmajak gymmatlyklarymyzdyr. Küştdepdi sungaty türkmeniň iň gadymy halkdygyny subut edýän aýdym hem tans hereketleriniň utgaşmasydyr. Adamlarda gözelligi, çuňňur ruhybelentligi döredýän, köpçülikleýin ýerine ýetirilýändigi bilen tapawutlanýan sungat eseri. Küştdepdi sungatymyzyň gözbaşyny irki döwürden – Oguz han eýýamyndan alyp gaýdýar. Uzak asyrlardan bäri dowam edip gelýän küştdepdilerimiz häzirki wagtda diňe bir toý-baýramlarymyzyň däl, halkara derejesinde geçirilen dost-doganlyk festiwallarynyň, Medeniýet günleriniň hem bezegine öwrüldi. Küştdepdi bentlerinde Watan, dostluk, söýgi, ýaşlaryň bagtly geljegi, bagtyýar döwri buýsanç bilen wasp edilýär.
TÜRKMENIŇ MILLI GYMMATLYKLARY
Köneler, Ashykaydynpir tarapyndan 8 months agoTeswir ýazmak üçin Içeri gir→


text:
Aktual Meseleler
Türkiýe bilen Gresiýanyň arasyndaky Egeý deňizi meselesindäki dartgynlyk has-da möwjeýär
Prezident Erdogan özüniň we Adalat we ösüş partiýasynyň 24-nji iýundaky saýlaw jarnamasyny beýan etdi
Siriýadaky sebitleýin we global güýç görkezme göreşi Siriýadaky içerki uruşdan hem öňe geçdi
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr. Kudret Bülbüliň tema boýunça synyny dykgatyňyza ýetirýäris…
Şu gün Türkiýe üçin möhüm baýramçylyklardan biri bellenilip geçilýär
ABŞ-nyň, Britaniýanyň we Fransiýanyň harby operasiýasy giň däl, eýsem hökümeti “jezalandyryjy” häsýete eýedi
Ankara Ýyldyrym Beýazyt Uniwersitetiniň Syýasy Ylymlar Fakultetiniň Dekany Prof.Dr.Kudret Bülbüliň mesele baradaky synyny dykgatyňyza ýetirýäris
Häzirki döwürde medeniýetden, deňize, saglykdan sporta çenli köp sanly syýahatçylyk görnüşi bar.
Alparslan Türkeşiň Türk daşary syýasatyna bolan garaýyşlary we bu garaýyşlarynyň şu günki gündäki netijeleri


text:
«Syýahatçylyk we gezelenç» atly halkara syýahatçylyk sergisine we maslahatyna gatnaşyjylara
Hormatly sergä we maslahata gatnaşyjylar!
Gadyrly jahankeşdeler!
Sizi «Türkmenistan — Beýik ýüpek ýolunyň ýüregi» ýylynda «Awaza» milli syýahatçylyk zolagynda geçirilýän «Syýahatçylyk we gezelenç» atly halkara syýahatçylyk sergisiniň we maslahatynyň öz işine başlamagy bilen tüýs ýürekden gutlaýaryn!
Hazaryň türkmen kenarynda geçirilýän halkara syýahatçylyk sergisiniň we maslahatynyň ýurdumyzyň syýahatçylyk pudagyndaky mümkinçiliklerini bütin dünýä ýaýmakda uly ähmiýete eýe boljakdygyna berk ynanýaryn.
Berkarar döwletimiziň bagtyýarlyk döwründe häzirki zaman milli syýahatçylyk düzümini döretmek, Garaşsyz, hemişelik Bitarap Türkmenistanyň çäginde syýahatçylyk işiniň hukuk, ykdysady we durmuş esaslaryny kesgitlemek babatynda uly işler durmuşa geçirilýär. Syýahatçylygyň meselelerini düzgünleşdirýän kadalaşdyryjy hukuk namalarynyň kabul edilmegi, erkin ykdysady zolak bolan Awazada, paýtagtymyz Aşgabat şäherinde we welaýatlarda ajaýyp myhmanhanalar toplumlarynyň, ähli amatlyklary bolan dynç alyş, sagaldyş merkezleriniň gurlup, ulanmaga berilmegi ýurdumyzyň dünýä syýahatçylyk bazarynda möhüm orny eýelemegini şertlendirýär.
Hormatly adamlar!
Gadyrly myhmanlar!
Berkarar döwletimiziň bagtyýarlyk döwründe ata Watanymyzda ildeşlerimiziň we daşary ýurtly raýatlaryň, jahankeşdeleriň mynasyp dynç almagy, halkymyzyň milli medeniýetiniň we taryhynyň gymmatlyklary bilen ýakyndan tanyşmagy üçin döwlet tarapyndan uly işler alnyp barylýar.
Ýakynda Beýik Ýüpek ýolunyň ugry boýunça geçirilen «Amul — Hazar 2018» halkara awtoralli ýaryşy diňe bir öz gerimi hem-de ähmiýeti boýunça uly ýaryş bolman, eýsem türkmen topragynyň syýahatçylaryň hem-de jahankeşdeleriň mekanydygyny dünýä äşgär edýän ajaýyp çäre boldy. Ägirt uly sport ýaryşy dürli ýurtlardan sportuň özüne çekiji görnüşiniň ussatlaryny we höwesjeňlerini bir ýere jemledi. Bu taslama diňe bir sport çäresi bolman, eýsem, ýurdumyzyň milli we medeni mirasyny, taryhy ýadygärliklerini, halkymyzyň nesilden-nesle geçip gelýän milli medeniýetiniň we däp-dessurlarynyň köpdürlüligini bütin dünýä ýaýmaga ajaýyp mümkinçilik döretdi.
Türkmenistanda häzirki zaman syýahatçylyk pudagyny kemala getirmek halkara hyzmatdaşlygy ösdürmegiň, ýurdumyza innowasion tehnologiýalary çekmegiň hem-de milli ykdysadyýeti toplumlaýyn döwrebaplaşdyrmagyň esasy şertleriniň biridir.
Hormatly halkara sergä we maslahata gatnaşýan myhmanlar!
Hormatly adamlar!
Gojaman Hazaryň kenarynda geçirilýän bu halkara çäräniň täze hyzmatdaşlyk gatnaşyklaryny pugtalandyrmaga hem-de ýola goýmaga, ýurdumyzyň we dünýäniň iş tejribesine innowasion çemeleşmeleri üstünlikli ornaşdyrmaga, halkara syýahatçylyk ulgamynda geljegi uly bolan merkez hökmünde Türkmenistanyň abraýyny artdyrmaga ýardam etjekdigine berk ynanýaryn.
Sizi «Syýahatçylyk we gezelenç» atly halkara syýahatçylyk sergisiniň we maslahatynyň öz işine başlamagy bilen ýene-de bir gezek tüýs ýürekden gutlaýaryn!
Size berk jan saglyk, abadan we bagtyýar durmuş, syýahatçylyk ulgamyny ösdürmekde alyp barýan tutanýerli we belent maksatly işleriňizde uly üstünlikleri arzuw edýärin!
Türkmenistanyň Prezidenti
Gurbanguly BERDIMUHAMEDOW.


text:
2018-nji ýylyň 21-nji maýynda Ženewa şäherinde Bütindünýä saglygy goraýyş assambleýasynyň 71-nji mejlisi öz işine başlady. Türkmenistanyň saglygy goraýyş we derman senagaty ministrliginiň wekillerinden ybarat Türkmenistanyň wekiliýeti Bütindünýä saglygy goraýyş guramasynyň 70 ýyllyk ýubileýi bilen gabat gelen ýokarda agzalan mejlisiň işine gatnaşdy.
Saglygy goraýyş ulgamynyň aktual meselelerini ara alyp maslahatlaşmak üçin sebitleýin hem-de global derejede strategiki wajyp meýdança Şweýsariýa Konfederasiýasynyň Prezidenti j-p Alan Berse we BSG-nyň Baş direktory j-p Tedros Adanom Gebreisus tarapyndan açyldy.
194 BSG-nyň agza ýurtlarynyň salgygy goraýyş minisltrleri meseleleriň giň toplumyny, şol sanda On üçünji umumy iş meýilnamasyny - 2019-2023-njy ýyllar üçin Durnukly ösüşiň maksatlaryny ýerine ýetirmek üçin ýurtlara ýardam etmek boýunça bäş ýyllyk maksatnamasyny ara alyp maslahatlaşmak üçin ýygnandylar. 2018-nji sentýabrynda geçiriljek BMG-niň Baş Asambleýasynyň nobatdaky mejlisiniň dowamynda geçiriljek Baş Assambleýanyň ýokanç däl keselleriň öňüni almak we olar bilen göreşmek boýunça ýokary derejeli üçünji Mejlisine taýýarlygyň gidişini ara alyp maslahatlaşmak garaşylýar.
Bu maslahatyň çäginde Türkmenistan BSG-nyň «Ýardam beriji tehnologiýalarynyň elýeterligini kämilleşdirmek» atly rezolýusiýasynyň awtordaşy bolup çykyş etdi. Şunlukda, Türkmenistanyň wekili BSGA-niň 71-nji mejlisiniň Ygtyýarlyklaryny barlamak boýunça Komitetiniň agzalygyna saýlandy.
Türkmenistan 1992-nji ýylda BSG-nyň agzasy boldy. Garaşsyzlygyň ilkinji günlerinden saglygy goraýyş Türkmenistanyň syýasatynyň ileri tutulýan ugurlarynyň biri boldy. Pudagara hyzmatdaşlygyna esaslanýan çäreleriň öňüni alyş ugruna aýratyn üns berilýär. 2025-nji ýyla çenli Türkmenistany temmäkiden azat ýurt etmek boýunça hökümetiniň tagallalary munuň aýdyň mysaly bolup durýar.
Bütindünýä saglygy goraýyş assambleýasynyň 71-nji mejlisi öz işini 2018-nji 26-njy maýynda tamamlaýar.


text:
Daşary işler ministrliginde ýaş diplomatlar üçin okuw maslahaty geçirildi
Türkmenistanyň Daşary işler ministrliginde ýurdumyzyň ýaş diplomatlary üçin okuw maslahaty geçirildi. Onda esasy lektor hökmünde Awstriýa Respublikasynyň Wena Diplomatiýa akademiýasynyň professory Markus Kornprobst çykyş etdi.
Okuw maslahatynyň başynda oňa gatnaşyjylara Türkmenistanyň DIM-niň Halkara gatnaşyklary institutynyň prorektory hem-de Awstriýanyň ýurdumyzdaky Adatdan daşary we Doly ygtyýarly ilçisi Gerhard Saýller gutlag sözi bilen çykyş etdiler. Maslahat okuw we tejribe sapaklaryny öz içine alyp, diplomatiýada parahatçylygyň we abadançylygyň orny olaryň esasy temasy boldy.
Bu tema hormatly Prezidentimiz Gurbanguly Berdimuhamedowyň Birleşen Milletler Guramasynyň Baş Assambleýasynyň 73-nji mejlisinde 2019-njy ýyly “Parahatçylyk we Abadançylyk ýyly” diýip yglan etmek hakynda öňe süren başlangyjy bilen baglylykda aýratyn möhüm bolup durýar. Türkmen tarapynyň ählumumy, mäkäm we uzak möhletleýin howpsuzlygy üpjün etmek meselesiniň ileri tutulýan ähmiýeti bilen şertlendirilen bu teklip dartgynlylygy peseltmäge, jedelleriň we gapma-garşylyklaryň parahat, syýasy-diplomatik ýagdaýda çözülmegine, bu babatda BMG-niň öňdebaryjy we jebisleşdiriji orny eýelemeginde jogapkärli we oýlanyşykly çözgütleriň kabul edilmegine gönükdirilen anyk çäreleriň işlenip taýýarlanylmagyny göz öňünde tutýar.
Şunuň bilen baglylykda, milli diplomatiýanyň ylalaşdyryjylyk ýörelgeleriniň gözbaşyny asyrlaryň jümmüşinden alyp gaýdýandygyny hem-de türkmen halkynyň baý mirasynda, gadymy däp-dessurlarynda öz beýanyny tapýandygyny bellemek gerek. Bitarap Türkmenistan döredijilikli we daşary syýasy ugruny yzygiderli durmuşa geçirmek bilen, öz gatnaşyklaryny dünýäniň döwletleri we halklary, şeýle hem abraýly halkara guramalary bilen, birek-biregi hormatlamak we netijelilik, deňhukukly özara bähbitli hyzmatdaşlygyň esasynda gurýar.
Ýurdumyzyň diplomatik gullugynyň işi hormatly Prezidentimiz Gurbanguly Berdimuhamedowyň başyny başlan şol öňdengörüjilikli strategiýasyny amala aşyrmaga gönükdirilendir. Bu gullugyň öňünde möhüm we jogapkärli wezipeler goýuldy. Bu bolsa, öz nobatynda, onuň işgärlerinden ussatlygyň ýokary derejesini, iş tejribesinde öňdebaryjy usullaryň ulanylmagyny hem-de ylmy esasda çemeleşmegi talap edýär.
Häzir ýaş türkmen diplomatlary üçin hünär derejesini yzygiderli ýokarlandyrmak, iň gowy dünýä tejribesini öwrenmek üçin zerur bolan ähli şertler döredildi. Bu ugurda daşary ýurtly hyzmatdaşlar, şol sanda esasy halkara okuw merkezleri bilen netijeli gatnaşyklar işjeň ösdürilýär. Mysal üçin, dünýäde abraýly we baýry okuw mekdebi bolup durýan Wena Diplomatiýa akademiýasy ýokary derejeli, hünärli işgärleri taýýarlamakda baý tejribä eýe bolup durýar.
Ynsanperwer ulgamda özara gatnaşyklar däbe öwrülen türkmen-awstriýa gatnaşyklarynyň aýrylmaz bölegi bolup çykyş edýär. Bu gatnaşyklar ikitaraplaýyn, şeýle hem köptaraplaýyn görnüşlerde, şol sanda Ýewropa Bileleşiginiň ýurtlary bilen gatnaşyklaryň çäklerinde üstünlikli ösdürilýär. Türkmenistanyň we Awstriýanyň bitarap daşary syýasy ugra eýermekleri döwletara hyzmatdaşlygyň netijeli bolmagyna ýardam edýän ähmiýetli oňyn şert bolup durýar. Munuň özi dürli ugurlarda özara düşünişmegi hem-de hyzmatdaşlygy berkitmek üçin goşmaça mümkinçilikleri açýar.
Okuw maslahatynyň barşynda oňa gatnaşyjylaryň arasynda pikir alyşmalar boldy, soňra professor Markus Kornprobst diňleýjileri gyzyklandyrýan sowallara jogap berdi.


text:
Geçen hepdede Liwanyň premýer-ministri wezipesinden çekilendigini yglan eden Saad Hariri öz ýurdunyň aýlagyň arap ýurtlary tarapyndan girizilen sanksiýalaryň töwekgelçiligine düşendigini aýdýar. Bu sanksiýalar Eýran tarapyndan goldanýan Hizbalah toparynyň Liwandaky hereketleri bilen bagly boldy.
Hariri bu barada özüniň howpsuzlygyndan howatyrlanyp, hökümet başyndan çekilýändigini yglan etmeginiň yzýany 12-nji noýabrda Saud Arabystanynda eden telewizion interwýusynda aýtdy.
Hariri öz kararynyň ýurt üçin pozitiw netije berjegine ynam baglady we Eýranyň goşulyşmagynyň regionyň beýleki ýurtlary bilen gatnaşyklary bozmagynyň ähtimaldygyny belledi.
Saud Arabystanynyň ýolbaşçylygyndaky Arap ýurtlaryň koalisiýasy Eýran bilen ýakyn gatnaşygy sebäpli we ony regional terrorçylygy maliýeleşdirmäge ýardam bermekde aýyplap, aýlagyň kiçijik ýurdy Katar bilen hem söwda we diplomatik gatnaşyklary kesipdi.


text:
2018-nji ýylyň maý aýynyň 21-27-si aralygynda Hindistan Respublikasynyň Deli şäherinde biologiýa, himiýa, fizika, matematika dersleri boýunça 7-nji Halkara Amity olimpiadasy geçirildi. Bu bäsleşige jemi 13 döwletden: Hindistan Respublikasy, Owganystan Yslam Respublikasy, Gazagystan Respublikasy, Täjigistan Respublikasy, Gyrgyzystan Respublikasy, Indoneziýa, Türkiýe Respublikasy, Bangladeş, Şrilanka, Russiýa Federasiýasy... jemi 238 sany zehinli okuwçy özaralarynda bäsleşdiler.
Halkara olimpiadasynda himiýa, biologiýa, fizika dersleri 2 tapgyrda: (nazary bilimler we tejribe işi), matematika dersi bolsa 1 tapgyrda (nazary bilimler) geçirildi. Bäsleşigiň nazary bilimler we tejribe tapgyrlary Amity uniwersitetiniň dersler boýunça degişli okuw binalarynda geçdi.
Bu abraýly Halkara bäsleşigine ýurdumyzyň 20 sany zehinli mekdep okuwçylaryndan saýlanan topary gatnaşdy. Türkmen toparyna Aýratyn zehinli çagalaryň Döwlet mekdep-internatynyň himiýa mugallymy Jelaletdin Rejepow bilen Lebap welaýatynyň Türkmenabat şäherindäki ýöriteleşdirilen 41-nji orta mekdebiniň fizika mugallymy Toýly Gurbanow ýolbaşçylyk etdiler.
Halkara olimpiadanyň geçiriliş tertibine görä, bäsleşigiň dersler boýunça 4 ugurda: nazary bilimlerine, tejribe işine, nazary bilimler bilen tejribe işiniň netijeleriniň jemlerine, şeýle hem gatnaşan döwletleriň okuwçylarynyň arasynda has tapawutlanyp, ýokary netije görkezen okuwçylara görä aýratynlykda ýeňijiler yglan edilip, degişli medallar we ýadygärlik sowgatlary berildi.
Halkara olimpiadada Aýratyn zehinli çagalaryň Döwlet mekdep-internatynyň 10-njy synp okuwçylary Ahmet Çommanow (fizika) 1 altyn medala, 3 bürünç medala, Seýdulla Narkulyýew (matematika) altyn medala, Kerwen Gadamow we Atabaý Allamyradow (himiýa) altyn medallara, Aşgabat şäheriniň dil derslerini çuňlaşdyryp öwredýän ýöriteleşdirilen 87-nji orta mekdebiniň 10-njy synp okuwçysy Gülälek Çaryýewa (matematika) altyn medala, Aşgabat şäherindäki Ruhnama adyndaky ýöriteleşdirilen 28-nji orta mekdebiniň 10-njy synp okuwçysy Serdar Orazgeldiýew (fizika) bürünç medala, Aşgabat şäheriniň iňlis dili, himiýa we biologiýa derslerini çuňlaşdyryp öwredýän ýöriteleşdirilen 86-njy orta mekdebiniň 10-njy synp okuwçylary Kerimguly Gurbanmuhammedow (biologiýa) altyn we kümüş medallara, Serdar Gurbanmyradow (biologiýa) kümüş we bürünç medallara, Öwezmyradow Azim (biologiýa) kümüş we 2 sany bürünç medallara, Aşgabat şäheriniň iňlis dili çuňlaşdyryp öwredýän ýöriteleşdirilen 135-nji orta mekdebiniň 11-nji synp okuwçylary Agamyradow Rahman (matematika) altyn medala, Nuryýew Serdar (himiýa) kümüş medala, Ýaraşow Gadam (biologiýa) bürünç medala, Lebap welaýatynyň Türkmenabat şäherindäki ýöriteleşdirilen 41-nji orta mekdebiniň 11-nji synp okuwçysy Merdan Azatjanow (himiýa) bürünç medala, Lebap welaýatynyň Çärjew etrabyndaky 31-nji orta mekdebiniň 11-nji synp okuwçysy Amir Kadyrow altyn medala mynasyp bolmagy başardylar. Şeýlelikde, ýurdumyzyň saýlama zehinli okuwçylary üstünlikli çykyş edip, 8 altyn medal, 4 kümüş medal, 9 bürünç medal (jemi 21 sany medal), şeýle hem 6 okuwçy höweslendiriji baýraklary eýelemegi başardylar.
Halkara olimpiadanyň guramaçylyk toparynyň emin agzalary ähli dersler boýunça gazanan ýokary netijelerini nazarda tutup, ýurdumyzyň zehinli okuwçylarynyň saýlama toparyna Baş baýrak – Ýeňijiniň ýörite nyşany (OVERALL WINNER) gowşuryldy.
Bäsleşigiň geçýän günlerinde guramaçylyk topary okuwçylary Deli şäheriniň gözel ýerlerine, Agra şäherindäki Tajmahal ýadygärlikler toplumyna, Deli şäheriniň Noida etrabynda ýerleşýän Amity uniwersitetine gezelençleri guradylar.
Halkara bäsleşigiň Amity uniwersitetinde geçirilen ýapylyş dabarasyna Türkmenistanyň Hindistan Respublikasyndaky ilçisi hem gatnaşdy. Ol Hormatly Prezidentimiziň bilim özgertmeleriniň dünýä derejesinde rowaç alýandygynyň şu halkara olimpiadada görkezen ýeňişleriňiz hem subut edýär diýip, zehinli okuwçylarymyzy üstünliklerini uly buýsanç bilen gutlady.
Pursatdan peýdalanyp, ýaş nesilleriň Halkara bäsleşiklerinde üstünlikli çykyş etmegine giň ýol açan, dünýä ülňülerine laýyk şertleri döredip berýän Mähriban Prezidentimize, Gahryman Arkadagymyza bäsleşige gatnaşan zehinli mekdep okuwçylarynyň alkyşlarynyň çägi ýok!
TÜRKMEN ÝAŞLARY - HALKARA OLIMPIADANYŇ ÝEŇIJILERI
2018-nji ýylyň maý aýynyň 21-27-si aralygynda Hindistan Respublikasynyň Deli şäherinde biologiýa, himiýa, fizika, matematika dersleri boýunça 7-nji Halkara Amity olimpiadasy geçirildi. Bu bäsleşige jemi 13 döwletden: Hindistan Respublikasy, Owganystan Yslam Respublikasy, Gazagystan Respublikasy, Täjigistan Respublikasy, Gyrgyzystan Respublikasy, Indoneziýa, Türkiýe Respublikasy, Bangladeş, Şrilanka, Russiýa Federasiýasy... jemi 238 sany zehinli okuwçy özaralarynda bäsleşdiler.


text:
Azatlyk Radiosy bilen habarlaşýan türkmen zähmet migrantlarynyň we wiza firmalarynyň berýän maglumatlaryna görä, Stambulyň migrasiýa edarasy aprel aýyndan bäri Stambulda turistik ýaşaýyş rugsadyny almak ýa-da şeýle görnüşde alan ýaşaýyş rugsadynyň möhledini uzaltmak isleýänleriň arzalaryny yzyna gaýtaryp başlady.
Bu ýagdaý Stambuldaky türkmen zähmet migrantlaryny çykgynsyz ýagdaýa salýar we ýaşaýyş rugsadyny alyp bilmeýän türkmenistanly raýatlaryň käbiri indi günbatar ýurtlaryna bikanun migrantlyga gitmegiň ýoluny gözlemäge başlady diýip, Azatlygyň çeşmeleri habar berýär.
Eýsem, Stambulda ýaşaýyş rugsady baradaky arzasy kabul edilmeýän türkmen zähmet migrantlary nähili ýagdaýlary başdan geçirýär? Türkiýede zähmet migranty bolup galmagyň şertleri näme? Migrasiýa resmileri we wiza firmalary bu ýagdaýy nähili düşündirýärler? Stambulda ýaşaýyş rugsadyny alyp bilmeýän türkmenistanly zähmet migrantlary nähili çykalgalar gözleýärler we geljekde näme etsem diýýärler?
Azatlyk Radiosy "Dünýä türkmenleri" gepleşiginiň bu günki sanyny şu meselelere gönükdirýär.
Gepleşigi diňläp, bu ugurdaky tejribeleriňizi we pikirleriňizi aşakdaky foruma teswir görnüşinde ýazyp bilersiňiz.


text:
Türkmenistanda ilatyň gara reňkdäki awtoulaglary sürmegi gadagan edilmegi Russiýanyň “AwtoWAZ” konserni üçin kynçylyk döretmez diýip, “NSN” neşiri bu konserniň metbugat wekili Sergeý Ilinskiýä salgylanyp habar berýär.
Bu maglumat, Türkmenistanda polisiýanyň ýol gözegçilik gullugynyň işgärleri tarapyndan gara reňkli awtoulaglary ak reňke boýamaklyk talap edilip başlanandan birnäçe hepde soňa gabat geldi.
13-nji ýanwarda çap edilen maglumatyna görä, Ilinskiý islendik awtoulag öndüriji kärhanada, şol sanda “AwtoWAZ-yň” düzüminde ak reňkli ulaglaryň bardygyny aýdýar.
“Biziň öndürýän ulag modellerimiziň ählisiniň ak reňki bar. Şol sebäpli hiç hili kynçylyk bolmaz. Biziň üçin ak esasy reňkleriň biri bolup durýär” diýip, Russiýanyň “AwtoWAZ” konserniniň metbugat wekili belledi.
Şeýle-de, “NSN” neşiri Russiýanyň LADA kysymly awtoulaglaryny Türkmenistana eksport etmek işleri bilen Gazagystanyň “BIPEK AWTO – AZIYA AWTO” holdinginiň meşgullanýandygyny aýdyp, bu kompaniýa arkaly Aşgabada awtoulaglaryň ilkinji gezek 2016-njy ýylyň fewral aýynda gowşurylandygyny belleýär.
Ýatlap geçsek, 2017-nji ýylyň 28-nji dekabrynda Aşgabatda polisiýanyň ýol gözegçilik gullugynyň işgärleri tarapyndan paýtagtda ilatyň münýän gara reňkli awtoulaglaryny sürmek gadagan edilip, olary ak reňke boýamak talap edilip başlandy.
Aradan 10 gün çemesi wagt geçensoň, Türkmenistanda gara reňkli awtoulaglary ak reňke boýamak talaby ýurduň demirgazyk regiony Daşogza hem baryp ýetdi. Şeýle-de, paýtagtda goýy gök, ýaşyl, çal we goňur reňklerdäki ulaglaryň hereketine hem çäklendirilen derejede gadaganlyk girizildi.
Munuň netijesinde paýtagtyň awtoserwisleriniň boýag sehlerinde uly nobatlar emele gelip, bu hyzmatlaryň bahasy gymmatlady. Paýtagtdaky hususy taksileriň sany hem azalyp, bu transport gatnawynyň tölegi hem tas iki esse gymmatlady.
Türkmen häkimiýetleri ýokarky ulag gadagançylyklary we çäklendirmeler barada ilata düşündiriş bermän gelýärler. Bu gadagançylyklar hakynda ýurduň metbugatynda hem mesele gozgalmaýar.